
Ki Jinglamphrang 


Nga dap da ka jingkmen ba’n ioh lad ba’n peit ia ki 
poim I Bah G. P. Wahlang ia kiba i la wallam 
hapoh kane ka thup. Ki don ka khubor kaba ktah ia 
ngi kum ka jaitbynriew khamtam ha kine ki sngi ha 
kiba ka jinglong-Khasi paka imat kala sdang ba’n jah. 
Lada ka’n poi kaba kum kala ka por, ha kaba kiei-kiei 
kiba ngi ju khem-kor kum ka jaitbynriew kila jah ne 
duh la ka dor, nga sngew ba ka jingjali noh khoit jong 
ka jaitbynriew ka la dep poi lypa. 

U nongthoh u shim ia ka jingkitkhlieh ba'n kyrsiew 
ia ka jaitbynriew na ka jingiohthiah ba pyniap, namar 
nga ngeit u sngew, kumba nga hap pynbor ialade ba'n 
sngew, ba ka por ka’n pat dier ba ngi ngi’n khie-khlieh 
biang. 

Nga ngeit ba kine ki symboh ba shong-sbai ki’n hap 
ha ki dohnud kito na ngi kiba ieit ri shisha — ym namar 
ba ngi khmih lynti ba’n kjit ia ki spah ka ri haduh 
ba'n da pyntyrkhong khait ia ka, hynrei namar ngi sngew 
ba ngi don ei-ei ba’n noh synniang sha ka jingroi bad 
jingim ba pura kaba dei hok ba'n ioh. 

Nga ai khublei ia u iNongthoh ba u la ai ki'Ihd 
ngan pule thop ia ki symboh ksiar ha ka thup, bad 
nga dwai ba U Blei U’n dang ai bor bad ai mypsiem ha 








i ba i'n ym sangeh ia la ka kam ba'n hikai, ba’n sneng, 
ba'n kyntu ia ka pateng ha kaba ngi im, khamtam ha ki 
samla ka Ri khnang ba ki'n lait na kata ka apot kaba 
u Myllung ka Ri u la kdew 55 snem mynshwa, ba ngin 
ym long ki nongthohdieng bad nongtong um iano-re. 
Ki dak ba ishyrkhei ki la paw wat mynta ruh ha ki jaka 
tih dewiong ka Ri Jaintia, bad lada ki poim i Bah 
Wahlang ki'n sawa kum u pyrthat ha ki shkor kiba dang 
im, nga ngeit ki la pyndep ia la ka bynta. 


Mawlai — Umjaiur 

6th October, 1990. I. M. SIMON 

1. Ka Maitphang 

(INTRODUCTION) 

Ka Jingiathuhkhana pateng naduh hyndai-hyndai, 
naduh ki sngi U Barim U Bajah ka ong ba u khun 
Khasi — Khara u long u khun ki Hynniewtrep Hynniew- 
skum kiba long shi bynta na ki Khadhynriewtrep Khad- 
hynriewskum kiba ia shong ia sah lang ryngkat bad u 
Blei Trai Kynrad Nongbuh Nongthaw hangtei ha bneng, 
Halor kane ka nongrim ka jingngeit ba skhem jong 
ka jaitbynriew, u Myllung So So Tham u ieng ban nvai : 

“Na Khadhynriew ba don ha jrong, 

Hynniew ki hiar shapoh ban shong; 

Shaphang jong ki mono bam tip, 

Ka nam jong ki lano kan lip ! 

Ha Ryngi ne hapoh Dymmiew, 

Kin tip pateng ki khun ki ksiew; 

Naduh ba mih haduh ba sep, 

Ngi dei ki khun ki Hynniewtrep." 

Hangne la song khop ia ka jingmaian jong ka 
thymmei u khun Khasi-Khara; kata, ka thymmeiri bad 
ka thymmei-longbriew ruh, 

Ki Hynniewtrep ki Kpa Kulong jong ngi, kim dei 
ki jong kane ka Pyrthei : ki dei kiba la wan na sha 
kiwei pat ki pyrthei bymtip (extra-terrestrials) ha kaba 
U Blei Trai Kynrad u la shong, Namar kata, ki dei ban 
long ki blei ne ki khun U Blei. 

Hato kane ka lah mo ban jia-Iong kumta ? Ne ka 
long tang ka puriskam-kai ba u 5li u Kong bad ka Bei 
ka Pun ki iathuhkhana byrngia hala ki khun ki ksiew 
sawdong ka lyngwiardpei ? Ngi kum ka jaitbynriew 
Khasi-Khara ngi ngeit ia ka kumba ngeit i Babu So So 
Tham ! Ne, ngi shim iaka ba ka long tang ka jingtip 
jingkynmaw kaba la sah tyrkhong — khap ha ngi kum 
i symbai tyrso ba hap halor mawsiang ! 

Ki don shibun ki jingthoh-jingtar bad ki jingiathuh- 
khana pateng ha pdeng ki jaitbynriew ba bun hangne 
ha sla pyrthei, kiba iathuh ia ngi ba la don bun-bun 
ki khep ha ki sngi ba la leit nob ba ki blei na bneng 
lyngba ki lieng ne ki kali bneng ba bun rukom ki la 
wan hiar sha pyrthei. Ka Mahabharata ka iathuh ia 
ngi shaphang u Bhima u ba la her da ka liengsuin 
Vimana Jong u kaba kyrhuh kum u pyrthat bad 
tyngshain kum ka Sngi ! Ha kane ka juh ka kitab ngi 
pule ruh shaphang u Arjuna u ba la leit jngai jngai 
eh ban wad ia ki blei ban ia pan tiarthma na ki. Bad 
haba u la shem ia ki, u Indra u Trai ka Bneng bad ka 
Sachi ka lok Jong u ki la m 5 nnjur ban ia kynduh bad u 
ha poh ka kali-thma bneng bad ki da khot ruh ia u ban 
ia her lang bad ki ha suin. Ha ka Beibl ngi pule sha- 
phang u Ezekiel u ba la batai bniah bad janai bha 
shaphang ka kali bneng kaba la wan hiar sha khyndew 
bad kaba la rah noh ia u sha suin katto katne por. 
Kumjuh ruh shaphang u Elijah ia uba la rah noh sha 
bneng da ka kali ding bad ki kulai ding ki ba her halor 
ka ’eriong. Ngi pule ruh shaphang ka jingiakynduh jong 
u Moses bad u Blei, mynba U Blei U la ai ha u Moses 
ia ki Shiphew Hukum. "Bad U Lura Sinai u la mih 
tdem baroh u wei, namar U Trai U la hiar halor jong u 
ha ka Ding”. (Exodus 19:18) 

Ha ka kot jong u ka ba la ai kyrteng "According to 
Evidence" u Erich Von Daniken u la iathuh shaphang 
ki jingiathuhkhana pateng na ri Afrika ki ba kdew sha- 
phang ka bneng ba dap da ki briew bad na kaba U Blei 
U la phah ia la ki Nongrah-khubor sha pyrthei. Kine 
ki jingiathuhkhana pateng (Legends) ki kdew kumne ; 

Masai : Ki shilok kiba kynja-blei kiba la pynkha ia ki 
briew kiba tyngshain bad kiba im junom. 

Madi-Monui : Shaphang ki briew kiba nyngkong eh kiba 
im ha bneng bad kiba ia kiew ia hiar na bneng 
sha pyrthei. Tad haduh ba ka Sim jyrngam ka la 
puh noh ia ka Jingkieng lyngkhot lyngkhai; ka jing- 
jingiaiaid-iaieng ha pdeng ka bneng bad ka pyrthei 
ka la don. 

Nyoro ; U Blei U la phah ia shilok ki briew na bneng 
haba U la thaw ia ka pyrthei. 

Bena-Lulua : U Blei U la phah sawngut ki khun jong 
U na bneng sha pyrthei. 

Shanti : Ki hynniew ngut ki briew U Blei kiba la wan 
hiar sha pyrthei lyngba u Kynjri (Chain). Hadien 
ba ki la pynkha khun ia ki briew hangne, ki la leit 
phai noh sha la i’ng jong ki sha bneng. 

Ki jingiathuhkhana pateng (legends) hapdeng ki 
jait bynriew barim (Primitive tribes) ka pyrthei ki dap 
da ki ba kum kita ki-ei ki-ei ki ba kdew belt ia ka 
jingwanhiar jong ki blei ne ki khun U Blei na bneng 
halor ka snieh pyrthei. U Erich Von Daniken u la 
thoh bun tylli ki kot ha kiba u I a pyrshang 
ban batai bniah lem bad ki sakhi-satar, ki dak ki shin 
ban pynshisha ia ka tynrai jingpyrkhat ,ne jingngeit 
(Theory) jong u, ba ha ki por barim hajah ia ka pyrthei 
la wan khmih da ki jingthaw ki ba na sha kiwei pat ki 

pyrthei (Extra-terrestrials). Kine ki jingthaw ba ngi 
khot ki blei ki la ai ha ki briew ia ka jingshai, 
jingstad bad jingshemphang da kaba ki ai ha ki ia u 
symbai-bneng uba ia syriem ia ka dur jong ki hi. 
Bad ba ia kane ka jingjia la thoh ha ki kot ki sla, 
ka dieng ka maw, ha ki niam ki rukom bad ha ki jing- 
iathuhkhana pateng. 

Sanphew snem mynshua, ki tei ki-ei ki-ei ki dang 
long kum ki khana puriskam. Ngi la ioh-i ba ki her 
ki liengsuin (Aeroplane); hynrei ngim shym la lah ban 
mutdur ha kata ka por ia ka jingher ki roket (Rockets) 
ki ba siat beit soit shatei sha bneng kum ki ’nam-bneng, 
lyngba ki syrtap ka haw-haw ba jngum na u wei u 
metbneng sha u wei pat ! Hynrei mynta kumno ngi 
shem ? Ki lieng ne kali bneng (Spacc-craFts) ba la kit 
da ki roket ki her kum ki kali ding ha ka haw-haw; 
teng-leng thylli bad teng-teng ki da kit ruh bad ki briew 
(Astronauts). Ki ATLAS bad ki SATURN - V roket ki la 
kit ia ki kali bneng GEMINI bad APPOLO jong ka 
Amerika sha ki jingjylliew jong ka suin, wat shaduh 
u Bnai ruh. Ka jingleit hiar nyngkong jong u briew 
halor u Bnai ka long kaei ka ei kaba sah jingkynmaw 
junom la junom. Ha kano ka rukom kane ka la jia ? 

Ha ka 16 tarik u bnai Julai 1969, la kynting soit 
sha suin ia ka kali bneng APPOLO - 1 1 kaba khia 45 
ton ryngkat bad laingut ki briew, da u SATURN -V 
roket jong ka Amerika. Shisien ai ding tiak (ignited), 
ka umphniang (fuel) jong ka lyngkhot- kyrdan kaba wei 
(stage -I) jong u roket ka la ing 2)^ minit bad u roket 
lem bad la ka jingkit u la kynting sak 64 KM sha suin 
ha ka jingstet kaba 9600 KM shikynta. La pynhap noh 
ia ka lyngkhot-kyrdan kaba wei bad la ai ding sa ia 
ka lyngkhot-kyrdan kaba ar (stage - II). Ka umphniang 
jong kane ka lyngkhot-kyrdan ka la ing 6j4 minit bad 

u roket u la kiew sak haduh 160 KM ha ka jingstet kaba 
24,000 KM shikynta. La pynhap noh ia ka lyngkhot- 
kyrdan kaba ar ruh bad da ka enjin (engine) jong ka 
lyngkhot-kyrdan kaba lai (stage - III) la pynher sa 2 
minit bad la buh ia u roket bad ia ka kali bneng haka 
tawiar (orbit) kaba sawdong ia ka pyrthei 187 KM 
hangtei ha suin ha ka jing-her stet kaba 27,840 KM 
shikynta. Khadduh la ai ding sa ia ka lyngkhot-kyrdan 
kaba lai. Ka umphniang ka la ing ha ka 5>1 minit bad 
ka lyngkhot-kyrdan kaba lai ka la hap noh. Mynta ka 
kah bneng ka la lait noh na u roket bad marwei ka la 
suh wia sha ka haw-haw ha ka jingstet kaba 40,000 KM 
shikynta. Kane ka long ka jingstet (escape velocity) da 
kaba ka kali bneng, APPOLO-11 ka la lah ban ioh pyl- 
lait iaiade na ki 'sai-teh 'sai-khum ka Bor-jingtan jong 
ka pyrthei (the force of Gravitation), bad ka la ioh ban 
her laitluid soit shaduh u Bnai 

Ka kali bneng APPOLO-1 1 ka don lai bynta ba la 
khot ka Service Module, ka Command Module bad ka 
Lunar Module. Kaiba ka APPOLO-11 ka nangjan ia u 
Bnai, la nang Icham pynsuki noh ia ka da kaba pynbthei 
ia ki roket rit ba pynsuki (retro-rockets) bad nangta ka 
kali bneng ka la her ha ka tawiar kaba sawdong ia u 
Bnai (Lunar orbit). Arngut ki khun-bynriew ka pyrthei — 
u Neil A. Armstrong bad u Edwin E. Aldrin ki la rung 
lyngba ka thiiew na ka Command Module sha ka Lunar 
Module. Nangta la pyllait noh ia ka Lunar Module na ka 
kali bneng baroh kawei bad ki da ia hiar suki haka 
haduh ban da poi halor ka sla u Bnei ha ka 20 tarik 
u bnai Julai 1969 hadien ba ki la her 4 sngi lynter. 

Ka Sendee Module bad ka Command Module ryngkat 
bad u Michael Collins hapoh, ki ia iaid tawiar ha suifi 
sawdong ia u Bnai. Ynda haba ki arngut kiba la hiar 
sha u Bnai ki la dep la ki kam ki jam kumba la mang 



ia ki ban leh, ki la rung noh ha ka bynta ba shalor 
jong ka Lunar Module. Nangta la siat biang da ki roket 
rit na shapoh bad ka Lunar Module ka la kynthih biang 
sak na sla u Bnai haduh ban da poi sha ka Command 
Module. Ynda ki la ia kynduh biang, ki arngut na ka 
Lunar Module ki la rung biang sha ka Command Module 
bad la pyllait noh ia ka Lunar Module ban tawiar saw- 
dong ia u Bnai. Nangta, da ka umphniang kaba la don 
lypa ha ka Service Module, ka lieng bneng ka la her 
sak sha suih haduh ban da poi biang sha pyrthei. 

Hato kane kam phalang mo ha ngi ia ki sngi ki 
Hynniewtrep ! 

“Ka Lien-ksiar lydui ha suih ka sdien, 

Pynnoh ka Jtngkieng-ksiar; 

Na Ka sliaduh khyndew sha tbian, 

Ki Hynniewtrep ki hiar " 

Ha kane ka jingher suin, u roket uba kit ia ka 
kali bneng u dei ban pynioh ia ka kali bneng ia ka 
jingstet kaba 40,000 KM shikynta (escape velocity) 
lymkumta u roket un hap noh sha tbian khlem poi 
bneng. Hynrei ha ka jingher bneng kaba thew sha kiwei 
pat ki pyrthei, sha kiwei pat ki khlur hapoh ka Hara- 
khlur (Milky Way) jong ngi lane sha kiwei pat ki hara- 
khlur (Galaxies), ka kut-lad ia u briew kam dei shuh 
ka jingtan ka pyrthei (Gravitation). Ka dei ka jing- 
bymlah ban her stet bad ka jinglyngkot eh ka jingim 
briew; namar ba ka jingjngai hapdeng ki metbneng ka 
long kaba maian shikatdei eh. Kum ban pyn-i nuksa : 
ka kali bneng kaba stet tarn ba la pynher na pyrthei 
ka dei ka ULYSSES ba la pynher da ka Amerika ha ka 
6 tarik u bnai October 1990 bad ka jingstet her ka long 
55,000 KM shikynta bad u khlur uba jan tarn na ka 
Sngi u dei u ALPHA CENTAURI. Une u khlur u jngai 
4.3 snemher-jingshai (Light-year). Shisnem-her-jingshai 

ka long ka jingjngai ba ka jingshai kaba her stet 3,00, 
000 iCM shi sekhon kan her ha ka shisnem. Kane ka 
jingngai ka long kumba 94,60,80,00,00,000 KM. Kumta 
ka jingjngai u tei u khlur na ka Sngi ka long 40,68, 
141,00,00,000 lane 40, 68, 141 klur KM ! Kumta ki roket 
jong ngi kin shim por kumba 84,436 snem ban her ia 
kata ka jingjngai. Ha kane ka jingim balyngkot, lah hi 
ban ia poi sha kiba kum kita ki jingngai ? Em, 
da ka jingstad her-suin ba ngi don mynta, yn ym pat 
lah ban ia her swari kai ia ki khuin ka bneng. Hynrei 
lada lah ban kham pynstet ia ka jingher jong ki roket 
haduh ban da ia jan ia ka jingstet her jong ka jingshai 
(3,00,000 KM. shi sekhon) te, ngin ia lah lehse ban leh 
kumta; ym tang namar ba ka la jur eh ka jingher stet 
ba poi kloi, hynrei, namar kan jia-long ruh kata kaba 
ki khot ‘Ka Jingpynpyiar Ka Pot ’ (Time-Dilation). Ka-ei 
sha kane ? Ka dei ka ain jong ka Saian physiks (Physics) 
ba la lap nyngkong eh da u Albert Einstien bad ba la 
kynthup ha ka jingthoh ba donnarn jong u 'The Theory 
of Relativity’. Haba shim ia ka jingmut balyngkot, kane 
ka ain ka long kumne "Ka por, hapoh ka kali bneng 
kaba her stet la jan kat ka jingstet her jong ka jingshai 
(Velocity of Light), ka iaid kham suki shibun eh ban 
ia ka long ha snieh pyrthei na kaba la pynher ia ka”. 
Ka jingiapher jong ka por hapdeng u briew u ba her 
hapoh kaba kum kata ka kali bneng bad u uwei pat 
uba ap-khmih iaka na sla pyrthei, lah ban khein da ka 
'Formula' ba la khot 'Lorenz Transformation' kaba long 
kumne harum : 



t-ka por kaba iaid ha u nongher pneng : 

T~Ka por kaba iaid ha u briew uba ha sla pyrthei 
V -Ka jingstet (velocity) jong ka kali bneng, 
c-Ka jingstet her jong ka jingshai. 

Katkum ka tei ka ‘Formula', lada ka kali bneng 
ka her ha ka jingstet kaba 99% ia ka jingstet her 
jong ka jingshai, tang 14.1 snem ka por ka la laid 
ha u nongher-bneng; katba ha u to u ba ap-khniih na sla 
pyrthei pat ka por ka la laid jin 100 snem ! Kam dei 
kaba phylla shisha ! Lada nang khampynstet shuh shuh 
lei te kan urlong kumba ong u David syiem "1000 snem 
ha pyrthei ki long tang shisngi hakhmat U Blei”, namar 
lehse, ba U Blei U badonbor U iaid U ieng da ka jingstet 
kaba kum kata ! Lada lah ban her da kaba kum ka tei 
ka jingstet, te lah eii ban ia swari kai sha u Khliir Alpha 
Centauri namar kan shim por tang 9 snem ka leit ka 
wan ia ki nongher-bneng. Bad ki lah lehsc ban ia shem 
biang ia shibun ki lok ki jor, kiba ha-ing ha-sem ynda 
ki la wan phai pat; namar, ha ki ba ha pyrthei ka por 
ba ki nongher bneng ki la jah ka long tang kumba 61 
snem. 

Ki 'riewstad saian ki dang ia ngam shait shi shait 
la ki par ba jylliew ka jingstad her bneng (Space 
exploration). Ki heh-jabieng bad ki khraw-pyrkhat ki ia 
mutdur shaphang kita ki ‘Nuclear rocket' bad ki 'Photon 
roket’, kiba lah lehse ban ia kot sha ki ba kum ki lei 
ki jingstet her. Ki da ia pyrshang ruh synia sngi da 
kumno ban sain-dur kum ia kita ki jaid roket. Hynrei 
ha kane ka rukom jinglong jingim huri-hura u khun 
bynriew ha sla pyrthei, ka long kaba artatien shibun 
eh ban ia kot sha kaba kum kata ka phang. Lehse, ka 
lah ruh ban long ba u ‘Pud ka longbriew' hi um ai lad 
ia ngi ki briew ha kane ka don ka snam ban kot shata 
wat la ngi lah ban sngewthuh eh ne ioh-i ia ka phang : 
bad dei tang ka mgiew ka rwiang nc ka mynsiem (u 
moina ba la lait na ka ruh) hi kaba lah lehse ban ia 
kyrda doh-iap sha kata ka phang lada u Blei Trai Kyn- 
rad hi U mon. Kumta ngi ioh-i shai-kdar ba ki Hynniew- 
trep ki Kpa Kulong jong ngi, ki dei ki blei ne ki khun 

U Blei ba la wan hiar ha kane ka pyrthei na la ka Hima 
Bneng kat kum ka Hukum U Blei Trai Kynrad Nong- 
thaw Nongbuh. Namar, wat lada ki khun bynriew 
kiba la hiar pateng na ki jingthaw jong U Blei ruh ki 
la lah ban jop katne ia ka haw-haw, katno tarn lei ia 
ki khun U Blei ha bneng kiba kham stad bad kham 
palat shibun ia ka jingshemphang jong ngi ki briew. 
Ngin arlatien lei ia kata 

Ka jingmaian kaba ar ka dei ka longbriew. Ka-ei 
ka longbriew ne ka-ei ka jingim briew ? Kumno ka la 
mih nyngkong eh hangne ha sla pyrthei ? Kumno ka la 
roi ka la par lyngba ki pateng 

Lada ngi kam kynti ba ki Kpa Kulong jong ngi ki 
dei ki Hynniewtrep kiba long ki blei ne ki khun U Blei 
na bneng kiba la wan hiar ha kane ka pyrthei, ka jing- 
kylli ka mih, ki-ei pat kita ki Kmie Kulong jong ngi ? 

Ka jinghiar pateng jong u khun Khasi-Khara na 
ki Hynniewtiep ka long kaba ngi baroh ngi ia kam kynti. 
Hynrei ka thymmei jong ki Kmie Kulong jong ngi ka 
long kaba jangan bha ban tih namar ngim don jingia- 
thuhkhana pateng ei ei shaphang jong ki. Hato, ki lah 
mo ban long ki poi-ei ki tam-ei kiba mih na ka ram-ew 
ne na ka Dieng ka Maw ne na ki mrad ki mreng kumba 
la bna wur-wur wer-wer da ka 'Theory of Evolution' 1 
Ne, ki dei ki khun briew ne ki khun blei kumba la ia- 
thuh ia ngi da ka 'Theory of Creation’ kata "ki jing- 
thaw jingpynlong U Blei” kumba la thoh ha ka Kitab 
Genesis jong ka Beibl ! Kam dei ka jingthmu jong nga 
hangne ban nujor ia kine ar jait ki jingngeit shaphang 
ka thymmei longbriew. Ka la biang lehse lada ka jing- 
ngeil u khun Khasi-Khara ka ia dei bad kano kano na 
kine ar. 

Ki Khasi ki ngeit ba don u wei LJ Blei bad ki ong ia 
U, 'U Blei Trai Kynrad Nongbuh Nongthaw' Kumta ki 
Khasi ki ngeit ba U Blei U long U-ta U ba la thaw, ba 
la buh ne la pynlong ia ki-ei ki-ei baroh ha kane ka sla 
pyrthei. Ki ong ruh ia U ba u long 'U Blei Thawbynriew 
Buh-bynriew’ Kumta u Thawlang ka lawbei bad U Si 
U Kong naduh hyndai hynthai ki la ngeit ia ka 'Theory 
of Creation’. Lada ka long kumta ngin hap ban tohkit 
kiba kumno kita ki briew ia kiba U Blei U la thaw bad 
la buh ha kane ka pyrthei. 

Kane ka lalam ia ngi sha ka kitab Genesis jong ka 
Beibl ha kaba ngi shem ia ki jinglhoh bakhuid ki ba 
la batai shaphang ka jing-thaw jingpynlong U Blei Trai 
Kynrad ia ka Bnong bad ia ka Khyndew, ia ki um ki 
wah, ka khyndew ka shj'iap, ki dieng ki siej, ki mrad 
ki mreng bad baroh ki kynja ba-im bakhih bad ia u 
briew de. Ka Kitab Genesis ka iathuh kumne shaphang 
ka jingthaw ia u briew : 

‘Kumta u Blei U la thaw la u briew ha ka dur jong 
U hi, ha ka dur U Blei kein la thaw ia u; shynrang bad 
kynthei u la thaw ia ki. U Blei U la kyrkhu mh ia ki 
bad U Blei U la ong ha ki, ‘To da nangkha bad to da 
nangroi' (Genesis 1:27-28). Bad U Blei U la khot kyrteng 
ADAM ia ki ha kata ka sngi mynba la thaw ia ki (Genesis 
V:2). ‘Te u Adam u la khot kvrteng ia la ka tnga, Ka im; 
naba ka long ma-Ka ka Kmie kiba im baroh (Genesis 
111 : 20 ). 

Ka Im ka la ioh khun ia u Kain bad ia u Abel. 
Hadien ba la pyniap noh u Kain ia u Abel bad hadien 
ka jingbeh noh ia u Kain sha jngai, Ka Im Ka la kha 
pat sa ia u Seth bad kiwei de ki khun kynthei bad 
shynrang. U Kain ruh bad u Seth ki la ioh lok ioh 
khun kumjuh. Kumta u symbai briew (human gene) 

u la roi la par. Ha kata ka por, ka Beibl ka iathuh ba la 
don tang u Adam bad Ka Im bad ki khun jong ki lyng- 
kat bad ki mrad ki mreng kiba la roi la kha. Ka jing- 
kylli ka mih, nangno u Kain rub bad u Seth ki la 
ioh kynthei briew ban shongkha ? Don ka jingsuba ba 
ha kata ka por u briew rub bad u, mrad, kiba ia im 
bad ia sah lang ha ka juh ka rukom kaba ia syriem, 
ki dang ia shong kha khleh; hynrei ym lah ban ong 
thikna ia kane. Hynrei Ka Baibl ka iathuh shuh, ka 
ong : ‘Te ka la jia ruh mynba ki briew ki la sdang ban 
ia roi halor ka khmat ka khyndew bad ba la kha ia ki 
khun kynthei ia ki, ba ki khun shynrang U Blei ki la 
ioh-i ia ki khun kynthei ki jong ki briew ba ki ba bha- 
briew bad ki la shim ki tnga ia lade na kat kiba ki la 
i-bha. Te U Trai U la ong, U Mynsiem jong nga un ym 
ia leh bad u briew junom, namar ba u hi u long ka doh : 
la kumta ruh ki sngi jong u kin long 120 snem. Ki 'riew- 
rad bah ki la don ha ka pyrthei ka kita ki sngi; bad 
hadien kata ruh, mynba kita ki khun shynrang U Blei 
ki la leit sha kita ki khun kynthei jong u briew bad ba 
ki la ioh khun na ki, kine kein ki la jia long kita ki briew 
ba shlur eh kiba ju long mynhyndai hynthai kiba don- 
nam shibun (Genesis VI: 1-4). 

Ki-ei kine ki khun shynrang U blei ? Ki la dei bein 
long kiba don u Symbai-bici ha ki ! Ki lah ban long 
kita kiba ngi khot ki blei, kiba la wan hiar na bneng 
da ki kali bneng, na ka Hima U Blei. Kumta, ha kane 
ka bynta ka biang ban ong ba ki blei kiba wan hiar na 
bneng sha pyrthei da ki kali bneng ki la don ka plan 
ne jingthmu kaba skhem mynba ki la wan shane sha 
pyrthei. Ka lah ban long ba ki wan ban ai kyrpang ia 
U Symbai-blei ha katlo katne ki kynthei-briew kiba 
la jied kumba la long ia ka Sarah ka tnga u Abraham 
mynba ka ioh ia u Isaak, ne ia ka kmie u Jeremaia 
ne ia ka Mary ka Kmie U Jisu Krist. Lehse dei na kaba 

kum kane ka jingjia ba ki Jiw ki khot ialade 'Kiba la 
jied U Trai’ (The chosen people of God) Bad lyngba 
ki khiin ki ksiew jong kiba kum kita kiba la jied ba ki 
blei ki ai ki Ain ki Kanun hiba biang ban synshar ne 
pyniaid ia ka Long-briew Man-briew ha kane ka pyrthei 
Bad ruh ia ki jinghikai ba kordor ban kyntiew shajrong 
ia ka jingshai, jingstad, jmgtip bad jingshemphang ha 
ki-ei ki-ei baroh, bad ia ka jingtip ba ia dei bad ki-ei 
ki-ei kiba kynja-blci ne kynja-bneng ; ka jingtip-briew 
tip-Blei' ba ngi ong. 

Namar kata, ki Hynniewtrcp ki dci ki blei ne ki 
khun U Blei Ti ai Kynrad, kiba la wan hiar na bneng 
aha kane ka pyrtl:ei lem bad kiwei de ki paid ka bneng 
kiba la hiar ha kylleng ki bynla ka snieh pyrthei ha kiba 
ki khun ki ksiew ii Adam ki la don. Ka jingwan hiar 
jong ki ha snich pyrthei ka long kaba lada mang lypa 
Ka lah ban long ban tohkit no investigate ia ka jingim 
ne jinglong u briew; ne ban ai jinghikai la ki bnew 
ha ka rep ka riang bad kiwei pat ki jait jingstad; ne 
ban wan ai ia U Syrnbai-b^ei kumba la kdew haneng. 
Hynrei ka la leit jia lyngkhat ba ki Hynniewtrcp 
ki la shim lok noh la ki khun kynthei jong ki briew 
bad ki sah noh ha pyrthei ban kylla long ‘ki kber khlem 
sner’ katba ki Khyndaitrep kiba ap da ka kali bneng 
hangtei ha suin ki la leit phai biang sha bneng. Lada 
ka long kumta te ngi hiar pateng beit na U Blei lyngba 
ki Hynniewtrcp, kiba long ki khun jong U. 

Namar kata, ngi don hok ban rwai ; 

'‘Kt Hynniewtrep ki Kpa Kulong, 

Ki wan na Ri U Blei; 

Symbai byneng baroh ngi long, 

B’la bet ha sla pyrthei." 

Kumta hapdeng u paid babun ka sla pyrthei, u khun 
Khasi-Khara um dei u kynja ba mih ne hiar pateng tang 
na ki jingthaw U Blei ne na u synibai khleh briew khleh 
mrad; hynrei na u symbai ba kynja-biei. Kumta ngi don 
ka jingiadei kaba jan eh bad Ki Kha Ki Man Kulong 
jong ngi kiba don hangtei ha bncng. Kum ki blei, ki 
ia pyrkhat sngew synci eh ia ngi ki Khun-Kha Khun- 
Long kiba la hiar pateng na u Symbai-blei jong ki. 
Bun-bun ki khep ki la jii phah jingiarap ia u hynniew- 
trep ne u khun Khasi-Khara ha ka khim khait, haba 
u khmied la i khmat sha U Blei Trai Kynrad, 

Kumba ka long, ngi la ioh pateng katto katne ka 
jingsngewthuh, ka lingstad, ka jingshemphang bad ka 
jingtip-briew tip-blei. Hynrei ngim shym la ioh pateng 
ia ka jingirn bymjukut kaba pyniapher bak-lybak ia u 
briew na U Blei. Bad ngi dang long hi ruh ki kber khlem 
sner ha khium ka bneng. Ki kpa tvmmcn ki jong ngi 
ki la ioh pateng ia ka jinglongshlur, ka jingkhlain bor 
bad ka jinglonghok ba kynja bneng. Ki mawm3mna bad 
ki maw tei-nam, ki Viewshlur ka jaitbynriew bad ki 
riew-'radbah kiba kum u Bnang, ki la long ki sakhi 
bashai bha ia ka jinghiar pateng ka jaitbynriew. U Blei 
Trai Kynrad U ai ka Hukum kaba shai ba ngi dei ban 
kamai ia ka Hok ha kane ka jingim-doh ban dup 
ioh biang ia ka rngiew ka rwiang, ka rynieng-ryniot, ka 
Ksaw ka Kpong jong ka jinglong-blei ynda ngi la iap. 
Hynrei ia kane ngim leh bad ngi la lyndet noh na U Blei 
Trai Kynrad ka bneng. Katba nangiaid ki sngi ki por 
nangduh nangduh ka bor u Symbai bneng hapoh jong 
ngi. U Saw Shyrtong u la tyrwa ban krad lynti ia ngi 
sha duar U Blei Trai Kynrad bad ban bah ryndang ha 
khmat jong U na ka bynta ki jingbymhok ne ki pop ki 
jong ngi. Ia kane ruh ngim suidnicw. Ha kane ka Juk 
ba mynta U Blei Trai Kynrad U tyrwa, lyngba U Jisu 
Krist, U Khun jong U, ban ai ka Jingmap-ei ia ki jing- 

bymhok jong ngi bad ban pynioh pat ha ngi ia ka jingim 
ba bymjukut jong U, da kaba ngi ngeit ia ka Khubor 
Babha (Gospel) ba U la wan ban pynbna bad ban leh 
ruh ia ki-ei ki-ei kiba U la bthah ia ngi ban leh ban ioh 
long kiba ia bit dur bad ka rukom im (life style) ha 
kata ka hima U Blei ha bneng. 

“Bynta ka Hima bneng ban ioh, 

U symbai ba la sep, 

Ka jinglong-Blei ba la duh noh, 

U khun u hynhiewtrep.” 

Ka long lehnoh-ei ia ngi ban kop sarong nalor tnum 
ing ba ngi long ‘ki khun ki Hynhiewtrep’ lada ngim 
shim ia ka ba ka long ka-ei ka-ei kaba kynlang bad 
lada ngim nang ban ri kyndong khop iaka ha ki syrtap 
ka dohnud jong ngi. 

Tang ban ngeit ruh kam biang : ngi dei ban leh ruh 
ia ki-ei ki-ei kiba U Blei U la bthah ia ngi ban leh ban 
pynkyrpang ia lade bad ban ia khih ia ksaid sha ka 
kyrdan ka rukom im ba kynja blei; la ha ka pyrkhat 
ka pyrdaih, ka ktien ka thylliej, ka kam ka jam bad 
ka jinglong hok long sngur. U khun Khasi-Khara u la 
duh noh ia la ki jingthoh jingtar ba ia dei bad kine 
ki-ei ki-ei ha ka jingiaid-wir jong ki por ba-rim ba-jah. 
Hjmrei katba u lah ei u la nguid lyndet bad kine ki 
sah ha ngi kum ki jingiathuhkhana pateng. Ka bha eh 
ia ngi ban phai khmat sha ki jingthoh jingtar jong 
kiwei pat ki para ka jaid ka khong ba ia tip ia riew 
wur-wur wer-wer, kata ki Jiw. Lada ngin leh kumta, te 
kane ka thymmei kan khih-im hapoh jong ngi bad kan 
long ka kynja ding ba rhem hapoh ki shadem jong ngi. 
Bad kan pynlah ia ngi ban kiew shaphrang bad ban 
kyntiew shalor ia ka Ri bad ka jaitbynriew. Lym 
kiunta : 

"Jar-jar ka Sngi phyrnai kan sep, 

Ka Shakaina ki Hynniewtrep 
Ba shat na lyndet tyoh, 

Ha krem Lamet ha krem Latang; 

Ruma an kai u paid u shang, 

Jingdum kan tap haroh.” 

Nga kyntu ia ki para-ri ban ia pynshah-shkor ia ki 
sur "KA UMPOHLIEW KI UMJER BNENG" kaba tuid 
jar-jar ha ki krem ki kroh kiba jyndong bad jylliew jong 
ka Ri bad ka jaitbynriew. 


U NONGTHOH 


23 



n. Ka Umpohliew Ba-im 


KA UMPOHLIEW 

1. I Umpohliew ba rit nga dei. 

Jar-jar nga tuid ha sla pyrthci, 

Ha Ri u soh u pai; 

Ha por Pyrem bad Synrai-Tlany, 

Na krem nga sei ki um ba bang, 

Ban dih u ngap u Iwai 

2. U 'Tiew-tyrkhang na nga u dih, 

U 'Ticw-dohmaw sha nga u khm,ih, 

La khmat i-phuh i-phieng; 

Na nga u 'Tiew-pathaikhubor, 

Tong jingiwbih jongka Myn-nor, 
Kylleng ban pynsuhsicng. 

3. la nga i grm kyllai dohdit, 

I shapuloit bad phreit ba rit, 

Na lum na them ki swait, 

U sier u skei ba march thong, 

Ki thapbalieh ba bun ki rong, 

Na nga ki dih jahthait. 

4. Syrtap ki mawsiang-pdang nga sam, 
Thymmei Jong nga jylliew ka ngam, 

Ka Pukri-um ba-im; 

Naduh ki sngi ka ksaw ka kpong, 
Umjer byneng barieh ka long, 

Ka juh na mynbarim. 

5. Nangne nga kyrsoi khlem da jngut, 

Ki sur ba rim nga iai kyn-ud, 

B'la tern ha Ri ki blei; 

Na duh ki sngi ka ksaw ka kpong. 

Na duh ki por Hyndai Kulong, 

B'la sawa ha pyrthei. 

Jar-jar nga tuid halor ki wall, 

Halor ki dew nga iaid pait-bah, 

Nga kup ki rong phyrnai; 

Kalba ki noh na lum sha them, 

Halor ki 'sai rupa nga tern, 

Nga kvn-ud la jingrwai 

Ki um ba sngur jar-jar 
Halor ki thapmang 
Ha Ri ki Lyoh 
Hangta ka spah ki um 
B'la biih tynglficii da ki 
Kin ioh bynta 

Ale wan dih ko hep ba 
Ale wan dih ha ban da 

La ka khmat ruh to bta; 

Ynda sha kliar u Lum phin i 
Phin sa pyrto, '"Ko Umpohliew, 

Pha long jingim ia nga." 

KA SUR BA-IM 

9 Shar-shar Pha tuid halor mawsiang, 

Na Pha ki dih kjat sngi ba sliang, 

Ha sngi Pyrem ba shit; 

U 'Nai-rupa ka miet ba dum, 

Sa shibit shen ha Pha un sum, 

Ban khuid ka syep ka tngit. 

7. 



10. Hapoh ki krem ha rud lyngkha^ 

Pha tem ki sur ka Duitara, 

lap-bieit Mei-rad bapli; 

Sngap kai i leit, wanphai im nang, 
Khlem da iohmad ka um ba bang, 
Hala ki lynghoh-kti. 

11. U Nongshohnoh, u nongkamsniew, 
U peitmat kdar shisien phylliew, 

Ha um ba im jong Pha; 
'lad-thlen ba khor ka duh ka bor, 
Kyndit bynriew u iaid sor-sor, 

Ha Lympting jingshisha. 

12. NongJeit jingleit sha ri ba rkhiang, 
Shiteng lynti ka lap ka sliang, 

Ki khohsicw u khynhiuh; 

Sha Pha u par shikdoit ban dih, 
Kum ^tiew iapthai kynsan u khih, 
Shi khyllipmat u phuh. 

13. Katba ki lum ki them sangam, 

pneh maxiang ka dait-thah slam, 
Ha'syrngiew khriat ka Tlang; 
Napoh shadem ka Mei ram-ew, 
Jingsyaid Pha sei shalor ryngkew, 
Pyn-um u thah ba lang. 

14. Um ktieh ka Lyiur ka lyngkien sak, 
Thymmei jong Pha ka lynsher ngak, 

Hapoh um-saw Pha jah; 

Kyrthep shipor ka ieng rasong, 

Tang rang u slap, um-saw tyrkhong, 
Hynrei ma Pha, Pha sah. 

15. Pha long ka jingmaian bakhraw, 
Jingdon ba rieh u Trai Nongthaw, 

Ha jingim-doh b'la kah; 

Ha khuin jong Pha nongrim ngan 
Nangta la sur my Hung ngan sei, 
Katba jingim dang sah. 

16. Nangtuid ka Umpohliew ba-thiang. 
Ban dih ki 'Rang, ki 'Thei ba sliang, 
Ki pateng ba dang sah; 

La sur ba syiang to patied jam, 
Kylleng ka Ri sha ba Pha kam, 

Sha duh ki Yrta-bah. 



III. Ki Hynniewtrep 

PART- I 


KA JINGKIENG SOHPETBNENG 

Kbadhynnewtrep na Ri U Blei, 

Ki pynkhreh la jingleil; 

Ban her sha duh ki phang pyrthei. 
Umjcr bncng ban synreit 

Ban buh ban scng ka Hima Blei, 
Hapdeng jingthaw ba im, 

Ban jop ka bor u ksuid u khrei. 

Ka jingsynshar ban shim 

Shua ban rung hapoh Lieng-ksiar, 
Hukum u Blei U ai; 

"Ha Snieh pyrthei Hynfucw kia hiai , 

Ha suin kin sah Khyndai ” 

"Ki Hynniewtrep ha snieh pyrthei. 

Kin kamai ia ka Hok, 

Kin tip lade ba ki long blei. 

Bad briew ban ia syllok." 

Mynba danglung ka Sngi U Bnai, 

Dang sdang kynih u Syiar, 

Kumta ki blei ba swari kai, 

Halor pyrthei ki hiar. 



6. Ka Lieng-ksiar lydui ha suih ka sdien, 
Pynnoh ka Jingkieng-ksiar; 

Nangta shaduh khyndew sha tbian, 

Ki Hynhiewtrep ki hiar. 

7. Ka Maia Blei kum sohpetbneng, 

Arsut bad ki ka noh; 

Pyrihei ka ai jingshai kylleng, 

Lyngba syrtap ki Lyoh. 

8. Muhor jong ka dei ka Hok, 

Bad jingtipbricw tip-blei; 

Pyrthei bad bneng ban ia svllok, 

Ha jingialong kawei 

9. Ka long ka Dak ka Hukum Blei, 

Halor Ki Hynhiewtrep: 

Ban ioh leit phai sha bneng shatei, 

Ynda jingtrei la dep. 

10 Kyrdon jing-jam jong ka la ihew, 

Da jmglong-hok long-blei; 

Shijam ha ka na sla kh>ndcw, 

Shi-kraih ki hok pyithei. 

11. Ka Sngi U Bnai kum shi-para, 

Ha sum ki ialeh kmen, 

Kunita ka pyrthei shong basa, 

Na bneng ka ioh jingtngen 

12. Katba na bneng ka Hok ka hiar, 

Ha pyrthei ieng rasong; 

Ki 'er-pyngngad ka Aiom-ksiar, 

Ki beh kylleng sawdong. 

13. Ki Ksuid ki khrei ki ia pcit-kai, 

Ki Hynhiewtrep syn-ei; 

Ka Hok katno ki ia kamai, 

Ban kot ban kiew shatei. 

14. Katno ki bat ka Hukum-blei, 

Hapdeng u mrad u briew; 

Lade kim shah ban iw pyrthei, 

Sha bneng ioh duh leit kiew. 

15. Khadduh ha shkor Ki Hynhiewtrep, 

Ki leit ban pynsawa; 

‘Jingkiew jinghiar man miet man step, 
Katno jing-i saja’ 

16. Ki ‘per tyrso jyrngam pyrthei, 

Ki kdew ban pynthame; 

‘Yn leh aiu sha bneng sha-tei ? 

Ka bit ka biang hangne.' 

17. Kumta katba ki Khyndaitrep, 

Ki ap hangtei ha bneng; 

Ki Hynniewtrep ki shah tyllep, 

Jingsneng narum naneng. 

18. Ka Delila ka 'thei bhabriew, 

Samson ba khlain ka bor; 

Shikdoit ia jingieit ka phylliew, 

U duh i'u shniuh ba kdor. 

19. Ka Waitlam ksuid ki kieng ki deng, 

Ki mait ki ksai ka Hok; 

Tmak dkut 'sai-ksiar 'Kieng sohpetbneng, 
Thapti ki ksuid Dujok. 

20. La dkut ! la dkut ! ki ksai ka Hok, 
'Kieng Sohpetbneng la jah ! 

Rasong ka ieng ka pop Dujok, 

Khunswet ka Hok ka sah. 

21. Khunswet ruh sah ki Hynniewtrep, 

Halor ka snieh pyrthei; 

Nangtei na bneng ki Khyndaitrep, 

Ki khongoid i-synei. 

22. Ah ! ko 'Kieng-ksiar ka Hok bneng, 
Shano kyrdon jong pha ? 

Ki Hynniewtrep ki sahngeh dheng, 
Kumba phohsniew ruma. 

23. Suki Lieng-ksiar sha suin la rah, 
Ka pyrthei sha poh jlang; 

Ki Hynniewtrep ha jingkynjah, 

Ki jaw ki ummat kthang. 

24. Halor ki 'per tyrso baroh, 

Ka Sngi byrhuin ka saw; 

Ka Paradais ba la duh noh, 

Ka sah ha jingkynmaw. 

25. Nangne ngi sei ka Daw ba ih, 

Jong ka Long-briew Long-blei; 

Bad ki syrtap ka Daw ba rieh, 

Ka Jinglong-ksuid long-khrei. 

26. Ki Hynniewti'ep Ki Kpa Kulong, 

Ki wan na ri U Blei; 

Symbai bneng baroh ngi long, 

B’la bet ha sla pyrthei. 

27. Katba pyrthei ka pdiang sngewbha, 
la Jingkieng Sohpetbneng; 

Ki Ksuid ki khrei kim ai jaka, 

Ka Hima Blei ban seng. 

28. Shisien b’la hjjtp ha jingpynshoi, 

Ki ksuid ki la teh mraw; 

Katba Hynniewtrep ki nang roi, 

Ka pop ka nang pam-daw. 

29. Hok bad jingsuk ki her sha bneng, 

Ka Ri ba shong U Blei; 

Ka pop bad jingjynjar kylleng, 

Ki roi ha sla pyrthei. 

30. U thied u phniang u Blei na bneng, 

Suki u lyngaid u sep; 

Ha snieh pyrthei u par kylleng, 

U khun u hynhiewtrep 

31. Bun-bun na ki, ki buh jingthoh, 

Halor ka Dieng ka Maw, 

Hynrei u khun khasi ba proh, 

U buh ha jingkynmaw. 

32. Haba ia Pha nga poi kynmaw, 

Nga her sha ri ba jngai; 

Ummat rupa na nga ki jaw, 

Halor ki sur jingrwai. 

33. Katba hangne nga laid sakma, 

Pha kyn-ud ha ki shkor, 

'''Kieng Sohpelbneng to lai sawa, 

Sha ki wei pat ki por."' 

'7samar kaia ka jinglong trai shnong 
jong ngi ka long ha bneng/' 

BEIBL (Phil • 3 20) 

PART - II 


HA SYRNGIEW KA DIENGIEI 

1 Ka Sngi ba tyngshain ha suin bneng ? 
Pyrthei ka ai jingshai kylleng; 

Ynda ka sep ka jah noh jar, 

Ki ksai jingshai ki dkut noh phar; 
Jingdum ka mih na poh I'am-ew, 

Ka tap halor ka sla khyndew 

2. Khana kumta ngim ioh paleng ? 

Ynda !a dkut ’Kieng Sohpetbneng ? 

Ki Hynfiiewtrep ki khynniuh that . 
Sha bneng kumno yn ioh kiew pat, 
Dicngjci ka mih napoh Ram-ew, 

Ka san halor ka sla khyndew 

3. Ynda la dkut 'Kieng Sohpetbneng, 
'Kicng-ksiar ka Hok nangne la weng, 
Hiina ki ksiiid napoh Rara-ew, 

Ka san halor ka sla khyndew, 

Ha dur ka dieng ba ngiew kynsha, 

Ba sah kynmaw hala yrta. 

4. Ka Dieng ba ngiew', dur ba kynsha; 

Ka ngam khyndai pateng hiamra; 
Tynrai jongka shapoh Nurok, 

Ka iingkicng-ksiar ki ksuid Dujok; 

Ha ki 'Nat-bah ba dum ba ngen, 
Hangta u riew u 'Sein-Tymmen. 

5. Ki sur ba ngiew na ka ki per, 

Synnia bad sngi ka beh ka Iyer; 

Kum ka syngwai halor ka thwei, 

Ba khring ba tan khlem tip ei-ei; 

U ba rich tngen hapoh jong ka, 

U hap khyndai pateng niamra. 

6. Katba nangiaid ki sngi ki snem, 

Ha ri u lyoh la khlieh ka dem; 

Ki sla ba rben kim tlor kim stai, 

Ha lyiur, ha tlang, pyrem, synrai; 

Ki tnat ba dum ki pyiar sawdong, 
Ka Sngi u Slap, ki bat sha jrong. 

7. Halor ki tnat u rich u Dngong, 

Ha trai ki rich ki puri-iong: 

U kiew u hiar u Kohtympan, 

Katba nang tbeh ka Ding Soitan; 
Nangne ki her ki thapbulong, 
Hapdeng ki briew u ksuid ban shong. 

8. Katba nangiaid ki sngi ki por, 

Ka jinglong-blei ka nang synjor; 

U hynniewtrep u nang saphriang, 

Ka sdang ban iar ka rep ka riang, 
Hynrei Diengiei ka kah syrngiew. 

Rich tngen ka Pop ha dohnud briew. 

9. Napoh mynsiem ka pop barieh, 

Ka kiew shaduh ka maloi khlieh; 

U khun bynriew u duh ka main; 

Bad ksuid ki khrci u sdang ia rain; 
Ka jinglong-blei ka sdang her krad, 

U briew u sdang ban kylla mrad. 

10. Bun bun na ki ki kylla ksuid, 

Ka khlieh lajong ki khi lai-nuid; 

Ha trai Diengiei ki leit ban shong. 

Ban wad jingstad ki puri-iong; 

Hangta ki law la ki jaifispong, 

Nangta ki ieng ka kren byrtong. 

11. Lyngba jong ki u 'Sein-tymmen, 

Hapdeng u briew u leit ban kren; 

U sei ki nia, u woh ki daw. 

Ban klet u briew i u Blei Nongthaw; 

Ban nguh ban dem i'u ksuid i'u khrei, 
Shi khrum ka bneng hapoh Diengiei. 

12. Ynda ha suih u khih 'lar-en, 

Hapoh Diengiei ki leit rieh tngen; 
Khyndai pateng niamra ki hap, 

Nangta ki mih ha dur 'Suid-iap; 

La khun la ksiew ki leit ban thlia, 

Ha i‘ng ha sem sa pang sa jhia. 

13. Lyngba jong ki, U 'Sein-tymmen, 

Ha pdeng u briew U leit ban kren; 

Ka nguh ka dem ba kan wandur, 

Ka khia ka khriam ban long dustur; 
Halor ka maw kan kem ka Lar, 

Ka Dak ka shin yn i shai kdar. 

14. Kumta u khun u hynniewtrep, 

Hapoh jingdum u shah tyllep; 

Ki ksuid ki khrei ki la teh-mraw, 

Na ing sha lum ka dap ka Daw; 

Jynjar u im u khun bynriew, 

Katba Diengiei ka kah symgiew. 

15. Hangne ka tuid ka pop ka sang, 
Hangne ruh sain ki jaid jingpang; 
Syrngiew jongka halor madan, 

Ka shon ka shap ka jingiap-thngan; 

Sha jrong ka san na sla pyrthei, 

Sha jngai ka ran ka Hima Blei, 

U SI KYRTONG BAD KA TYNGAB 


16. Namar jingshai jingsyaid ka Sngi, 

Ka sla khyndew kam ioh kynti; 

U kba u krai u kylla stait, 

Ka rep ka riang ka shu jah lyngaid; 

U hynniewtrep u khynniuh that, 

Sha bneng u khmied u jaw ummat 

17. Katba nangjaw ki khlur ummat, 
Shajngai ki her ki jing pyrkhat; 

"Ko Jingsuk bneng ! Pha don sha-ci ? 
Jynjar nga im ha sla pyrthei” 

Ha Dicng ha Maw u ud u nam, 
'Jing-isnei Blei’, u pyrta jam 

18. U Blei na jrong U isynei, 

I'u Symbai bneng ha snieh pyrthei; 
Kumta Basan lajong u phah; 

Ka Khubor blei shu briew ban rah; 

"Shi symboh khaw, shi khiew kan shlei, 
Wat leit rieh-tngen hapoh Diengiei.” 

19. U 'Si kyrtong nongrah 'Tien-blei, 

Ha shida ngun u iaid marwei; 

Shi khlieh u kit ka Khubor bneng; 

Ban long jingkmen i’u briew kylleng; 
'Er-iong ka beh halor Diengiei, 

Khynwin Hima ki ksuid ki khrei. 

20. Nalor Diengiei ka Tyngab iong, 

L>Titi ka tan i'u 'Si kyrtong; 

Tyrsim ka ksam halor syntai, 

Nangta ka sei ki sur jingrwai; 

U 'Si kyrtong Basan u Blei, 

U sngew phuh-mat hala marwei. 

21. Ynda Tyngab ka sdang it-ksi, 

Na kaba stet, u iaid suki; 

Ynda ka Iwad sha ki tyngkhap. 

Ban skiah ka ksi, ban phut ka dkhap, 

U 'Si kyrtong ii sei hi bJcp, 

Khubor bvneng ha khlieh b'la thep 

22 La jop ! la jop ! shiteng ka Thma, 

Ka Tyngab iong ka rykhie sngewbha. 

U ’Si kyrtong u hun lyngngai, 

Ha jingsngewbha ka doh hai-hai; 

"Ka jingjahdait ba kat kata. 

Tang ka Tyngab, lok ba shisha ” 

23. (Ka Dclila ka ’Thei bhabriew, 

Shikdoit jingieit ka ia phyiliew; 

Sam.son ba khlaifi u duh ka bor, 

Ynda la khap i’u shniuh ba kdor; 

Katba ma ka rymrnum ka wiat, 

Hapoh 'liew-lcp marwei u Hat) 

24. U kyllon pding, u thiah thait jai, 

Katba Tyngab ka siaw ka rwai; 

Nangta m u ka sneng ka bthah, 

Khubor aiu u dei leit rah : 

U klet Khubor ba phah u Blei. 

B’la shoh-tvndcp u ksuid u khrei 

25. Hapdeng u briew ba ap 'Tien-Blei, 

U 'Si kyrtong, 'Tien-Ksuid u khlei; 

"Ba phin dap bam, ban kdang ka kpoh, 

Shi-shang shot ja, shi-khiew shot doh", 

Nangta u sei ka nia sait hok, 

Nang pnah u thylliej. heh ka thoh. 

26. U khun bynriew u nang tyrkhong, 

Da ngeit jingbthah u 'Si kyrtong: 

Ka Shat ka Kheih ka ioh nongrim. 

Ka Kiiia ka Khriam ka nang khie im; 
Nang jngai u briew na Duar Blei, 
Nang iar hima u ksuid u khrei. 


KA PHREIT BAD U KHLA 

27. Ynda la kut ki lad ki iar, 

Ynda u ksuid ha trep u hiar, 

U Symbai bneng ba sah tyrkhong, 
Kawei u rai, long katba long : 
'Diengiei ka dei ban kyllon kram. 
Mat tuid ka syep, mat jaw ka snam.’ 

28. Kumta tylli kawei ki ieng, 

Atiar ka Hok ki kieng ki deng; 

Ha dur ka wait, u sdie ba nep, 
Dang step ki mih na la ki trep ; 
Baroh shisngi ki minot thop, 

La bor jingkhlaih ban sei ki kop. 

29. Hynrei la shai ka dien ka juh. 

La sop phad-lung ka dak b'la puh; 
Kumta shi kumta man ka por, 

U hynniewtrep u duh ka bor. 

Baroh baroh ki ksuid ki khrei, 

Ki ia rykhie bein nalor Diengiei. 

30. Khubor byneng kum jingphohsniew, 
Sawa ha shkor u khun bynriew; 
Lyngba ka Sim barit Ka Phreit, 
Synnia-ia-shai ba thiah ia peit; 
“Phad-lung ka sop, ba jliah u Khla, 
Ha por ba dum shiteng synnia.” 

31. “Sharai, phirai ho ! hynniewtrep : 
P 3 m-ap ki wait ki sdie ba nep." 

U hynniewtrep u risa shait, 

U puh u dain, u trei khlem thait : 

Ki ksuid ki khrei baroh ki jlew, 
la ki la jop ka Phreit beh iew. 

32. Katba u Sdie u dang ai jem, 

U 'Sein-Tymmen u rykhie iam-rem; 
Arsut u noh sha la Hima, 

Shapoh Khyndai pateng Riamra; 
Kumjuh ki ksuid bad rit bad heh, 
Shata ban hiar baroh ki khreh. 

33. Kyndit Diengiei ka kyllon jrain, 

Na sahit bneng ka Sngi tyngshain; 

Sa shisien pat ka bneng ka jan, 

Dujok arsut sha jngai ka ran; 

Ka Jingkieng-ksuid bad Jingkieng-blei, 
Ki jah nalor ka snieh pyrthei. 

34. Ki ksuid ki khrei ba sah sha dien, 

Ha khlaw ha btap ki rieh ki sdien; 

Ki puri-iong, ki puri-lieh, 

Ha lum ha wah ki shad mastieh; 
Mynkoi U Jom ban poi kim lah 
Ha snieh pyrthei bad briew ki sah. 

35. Kumla Diengiei la jah sha mgai, 
Halor ryngkew khlem sah symbai; 
Hynrei ka san ka kah syrngiew, 
Hangno ba don ka dohnud briew; 

La rit la heh, kam pher ei-ei, 

Hangta un rich u ksuid u khrei. 

36. Kumta u briew ha snieh p}Tthei, 

Um dei u ksuid lymne u Blei; 

Hynrei kat sha ba dem ka Mon, 

U wei na ki u dei ban don. 

Ka Madan thma ka Pop ka Hok, 

Ka Hima-bneng bad ka Dujok. 

PART - 111 


HAPOH JINGDUM KA MIET BA - JLAN 

1. Ka mict, ka sngi, u pud u sam, 

Na wei sha wei shua ban kam; 

Lai vien kynih u syiar; 

Ha sngi ba slap ba dum ka lyiur, 

U syiang-ryndang u lam ka sur, 

Suin bneng ka phngajn hi kdar 

2. Ka Dak ka Shin ba kumno sha ^ 

Na duh mynno ka long ka jia 
Halor ka pneh mariang ! 

Dienjat u hynniewtrep ngan tich, 

Hapoh u Shviap ka Por ba rich, 

Ki um ngan pun jingkieng 

3. Diengiei mynnor la jah sha rngai, 

Halor ryngkew khlem sah svmbai; 

Yn tieng yn khuslai Ici ? 

Hynrei ka san ka kah syrngiew, 

Hangno ba don ka dohnud briew, 

Ban rich u ksuid u khrci. 

4. Ka Sngi ka mih, ka Sngi ka sep, 

Ki khun ki ksiew ki Hynniewtrep, 

Ki sngew ia jinglaitluid; 

Hynrei kim tip ka dei ka ei ? 

Ka Hima-bneng ha snieh pyrthei ! 

Ne ka Hima ki ksuid ? 

Ka Sngi ka mih, ka Sngi ka sep, 
Ha ki lyngkha u hynniewtrep, 
Halor ka snieh pyrthei; 

Ki thapniang ksiar ka jinglaitluid, 
Ki bud lynti ba lam u ksuid, 

Slia syrngiew ka Diengiei. 

6 i^alba ki pateng ki nangiaid, 

U khun bynriew u iap buaid 
Ahor ka pop ka sang; 

Syingiew ka hok ka phet sha jngai, 
Ka pop ka sang ka roi kyrhai, 

Yin don ba lah ban khang 

7 U Blei Noiiglliaw nangtci na bneiig, 
U i la Hima ksuid b'la seng, 

Halor ka snieh pyrthei, 

Ka Khmat byneng Ka bitai lep, 

Ban 1 I'u Khun ki Hynhicvvlrep 
Bret noh ia jinglongblei 

8 'Jinglim', la rai ha Khcl byneng, 
'Jingtim', ha snieh pyrthei kylleng; 
U mrad ruh bad u briew; 

Ka snieh pvrtliei kan khuid ka pop, 
Hapoh ki uin kan ngani jyllop, 

Ki iim ki ba jyJlievv 

9 Halor sum bneng ki dak ki paw, 

Ka Sngi phyniai suki ka saw, 

Ka jah sha lyndet lyoh; 

U khun bynriew ha snieh pyrthei, 
Um lah sngewthuh ka bor U Blei, 
U ong ba bam hynroh 

10. Katba nangiaid ki sngi ki por, 

Ki syrtap lyoh ki kiew shalor, 
Syrtap u lyoh ba rben; 

Na lyndet lyoh ka Sngi u Bnai, 

Kim lah ban sam ban ai jingshai, 
Pyrthei ka dum ka ngen. 

11. Kumta ka Sngi ba khuid sotti, 

Ka lah ban peit ia jing-ijli, 

Ka pop bad jingbyrsieh; 

Sha krem Lamet sha krem Latang, 
Sha jngai na pdeng u paid u shang, 
Marwei ka leit ban rich. 

12. Jingpynhiar-kput U Blei, la sdang, 
Halor duwan ka pop ka sang, 

U khun bynriew um pei, 

Ha jingkyn-oi ka Ramshandi, 

(Ki ia rykhie bein Noah bapli) 
Napoh syrngiew Diengiei. 

13. Khadduh u khun Khasi ba proh, 

(Ki khun ki Hynniewtrep baroh), 

U sngewthuh ia jingma; 

Lada ka Sngi kam mih-paw shuh, 
Jingim baroh kan poi sha Ruh, 

Ban jot junom hangta. 


KA DORBAR - BLEI U LAI PHEW DOH 

14. Kumta u khot ka Dorbar - blei, 

Jingthaw ba im ha snieh pyrthei, 

Ban wad ka lad ka iar; 

U briew u mrad, ka sim ka doh, 

Baroh ki mih na krem na kroh, 

Ha Lympung ban ia hiar. 

15. Namar b'u khun u hynniewtrep, 

Hapoh ka pop la shah tyllep, 

I'U Blei um nud ban peit; 

Ka Dorbar blei ka pynkupbor, 

Kan jied u no ban rah khubor, 

Sha Duar Blei ban leit. 

16. Khadduh khadwai u 'lar-lymboit, 
Napoh kyndong u ieng hi joit, 

Ka jingkitkhlieh u shim; 

Ban bah ryndang i'u khun bynriew, 
Ha Duar Blei un leit ban kiew. 

Ban pyllait na jingtim. 

17. la Ka Mei ‘Ngi ban wallam biang, 
Na krem Lamel na krem Latang, 
Ka dak ka Jingmap-Blei; 

Laisien laiwat un sa kynih, 

Napoh jingdum ka Sngi kan mih, 
Na bneng kan paw pyrthei. 

18. U briew u mrad, ka sim ka dob, 
Baroh ki ai ka jingiaroh, 

I’u khun lymboit lymbiang; 

U briew u ai ka kup ka phong, 

Ka riam ka beit, u saw shyrtong, 
Bad kyrdan ba ia biang. 

19. U Syiar u paw ha Duar Blei, 

Ha dur sngewril, dur i-synei, 

U pynshah la ryndang; 

U Blei ba sbun jingieit ba dap, 

Ka pop u briew U kloi ban map, 
Da bat ia Ka Jutang. 

20. 'U briew un mane tang I'U Blei, 
Kat ba dang im ha snieh pyrthei, 
Un klet i'u ksuid u khrei; 

Hukum kyntang ba Myn-nyngkong, 
Hala Dohnud u iai teh-song. 

Ban poi sha Ing U Blei.' 

21. 'Ha pang, shitom bad jingjynjar, 
Ka Lait ka Let ha ling ha Bar, 
Jingmap Blei un kyrpad; 

H'u ksuid u khrei iim bit ban khia, 
U Blei Nongthaw un ker un da. 

Da duai da phirat' 

22. 'Ban lait ka Sang, ban lait ka Ma, 
Un tip la ka Long-kur Long-kha, 
Iktiar u Khi u Kpa; 

Thawlang, lawbei, ki Longshua, 

U 5Ji u Kong, Mei-kha Pakha, 

Un kynmaw shi-yrta.' 

23 'U Sa^v-Shyrlong un bah ryndang. 
Ban sah ka Niani ban neh Jutang, 
Hapcleng u Briew - U Blei; 

Lyngba ka Dak h'u Saw-shyrtong, 

U Blei Nongthaw na bneng na Jrong, 
Un ai ka jingmap-ei 

24. U Saw-Shyrtong na Duar Blei, 

U hiar halor ha snieli pyrlhci, 
Ryngkat bad ka Jutang; 

Kvim Moses hiar na Lum Sinai, 
Wanrah khubor U Blei ba ai, 

Hala u paid u shang. 

25- Hapoh jingdum, u briew u mrad, 
Haba jingthaw kim poi pyrkhat, 
Shisien kynih u syiar; 

Ka shkor ba iap ka kyndit thrct, 

U briew u mrad u march stet, 
Hapoh Lympung u hiar. 

26. Arsien kynih ka bneng ka dum, 

U Laiphewdoh u ia ap shrum, 

Ha Lympung Dorbar-Blei; 

Lai sien kynih, jingdum ka khih, 
Halor suin bneng jingshai ka mih, 
Ka thaba ha pyrthei. 

27. Ha jingkhot-ieit u Rang-kynih, 

Na lyndet lyoh ka sngi ka mih; 
Shad-kmen u laiphew-doh; 

Ka Jutang-BIei ki pdiang sngewbha, 
Nangta ki ieng ka rwai risa, 
ru Nongthaw ban iaroh. 

28. Ka Jutang-Blei ha dohnud briew, 
Kan rat Diengiei ba kah syrngiew, 
Ba rich u ksuid u khrei; 

‘Kieng Sohpet bneng ba la ot noh, 

Sa shisien pat la teh syrdoh. 

Ban poi sha Ifng U Blei. 

29. Ynda jingtim na bneng ka hiar, 

Ka Jutang-Blei u teh ‘sai-ksiar, 

U buh hala shadem; 

Katba ki iwei jyllop ki ngam, 

Ki um jingtim u lait ban kam, 

Ka Jutang-Blei ka skhem. 

30. Kumta u khun Khasi ba proh, 

(Ki khun ki Hynniewtrep baroh), 

U bat ka Jutang-Blei; 

Ha ka u seng ka Niam-Rukom, 

Ba sah kynmaw junom junom, 
Halor ka snieh pyrthei. 

PART - IV 


HALOR KI LUM BA JNGUM 

1. Naduh na trai 'Kieng Sohpetbneng, 
Ka ‘Per Eden hyndai b'la seng; 

Haduh ha khuin, ha trai Diengiei, 

Ka ktem ba rich u ksuid u khrei; 
Syrwet Dienjat u hynniewtrep, 
Shapoh la ngam, jylliew la tep. 

2. Ha Ri ba tuid ki um jingtim; 

Ka Jutang-Blei Khasi u shim; 

Nangta u phet khlem kylla dien, 
Lyngba ki um basaw basien; 

Nangta u snoh ha kliar ki lum, 

Ba san shajrong nalor ki um. 

3. Suki u it ki jaka rieh, 

Shaneng sharum kylleng u krieh; 

Ha lum sha lum u pun jingkieng, 

Ha jingkyn-ud ki sur ka mieng; 

Hala mynsiem u sngewthuh shai; 

Ka Ri jong u ka don sha jngai. 

4. Hala mynsiem u i shynna, 

Ka Ri ba Blei u la buh lypa; 

'Kum Ri Kanan u khad-ar jaid, 

Na jinglongmraw ba la ioh lait' 

Kumta u ieng ka It hima 

Ha lum ha thor, ha ki pjottha. 

5. Pateng ki leit, pateng ki wan, 

(Lynti kyllain sha Ri Kanan); 

Halor ki 'per soh 'per syntiew, 

Um juh ban shong ha ri ki briew; 
Kumta u her sha ri ba jngai. 

Ban wad ka ri u soh u pai. 

6. Khadduh u poi ha trai ki lum, 
Sawdong jong ki ba ker ki um; 

Na jngai u peit, katno i-ieit, 

Katba nangjan u nang iap-bieit; 

Kyndit na Bneng u hiar u lyoh, 
la kliar ki lum ba jngum u doh. 

7. Khlek, u kynmaw 'Kieng Sohpetbneng, 
Jingkieng byneng U Blei la weng; 

U kyndit thret kumba phohsniew, 

U peit-mat kdar, u ong wei-briew : 
"Hangne ka shat ka Shakaina, 

Hangne ngan seng ka It-Hima”. 

8. U sdang ban prat ban mait lynti, 

Na phang ka Hang ba mih ka Sngi; 
Halor ki riat ki sharing-lum, 

Ki them ki lyhuh ba tuid ki um; 

Na trai ki kshaid ba noh rymphum; 
Shaduh sha kliar ki lum ba jngum. 

9. Nangta u skud u pud u sam, 

Ban long ka Hima bad ka Nam; 

Baroh arliang, shatei shathie, 

Ki um ba lang ki wah ba kie; 

Ka wah Rilang na sha sepngi, 

Na mihngi pat ka wah Kupli. 

0. Ka Ri kynti lajong u kam, 

Ha pneh ka Bri u tur u ngam; 

Nangta u jer ki lum ki wah. 

Kyrteng sah-nam barim bajah; 

Ban sah kynmaw ha khun ha ksiew; 
Pateng-pateng u khun bynriew. 

11. Kumta hapdeng ka Ri ki ieng, 

U LUM DIENGIEI bad SOHPETBNENG 
Ban sah kynmaw ia Jingkieng-ksiar, 

Ki Hynniewtrep na Bneng ba hiar; 

Bad ka Hima u ksuid u khrei, 

Ba kah syrngiew ha sla pyrthei. 

12. Sawdong kylleng ki Jum ki wah, 

Rukom kyrteng, u sin u pah; 

Aiu halor ka pneh Mariang, 

Un khot un jer ka Ri bathiang ? 

"Naduh Rilang haduh Kupli, 

Kane ka dei ka RI KHASI”. 

13. Ko RI KH.^SI n jingphohsniew, 

Ko Ri ba tuid ki umpohliew; 

Na ki, ki khun ki Hynniewtrep, 

Kin dih jah sliang ynda la syep; 

Ynda shit lyhop ha sharing lum, 

Halor ki wah rupa kin sum. 

14. Ban ieng rangbah u briep ha tbien, 

U Blei na jrong Un kyrshan dien; 

Halor Jutang baneh junom, 

U seng ka Niani ba bat rukom; 

I'U Blei Nongthaw u nguh u dem, 

Ha lum ha wah, ha ing ha sem. 

15. Ka pang-shitom, wai-wai wiah-wiah; 

Ka shat ka khein ban tohkit bniah; 

Jylliew u i't ka Daw tynrai. 

Ka dei ka Sang ne dei ka Brai; 

Ha ki sapied ka kup ka Lar, 

Ka Dak ka Shin u i shai kdar. 

16. Nangta u dem ka duwai Blei, 

Ka Lait ka Let ban iohmap-ei; 

Ban da ban ker n'u ksuid n'u khrei. 
Ban ioh im suk ha sla pyrthei; 

U Saw-shyrtong u hap ryndang, 

U Blei u map ka pop ka sang. 

17. Nangta u seng ka Longbynriew, 

Halor Nongrim b'la tieh jylliew; 

Ka Kur ka laid, yn khein na-ei ? 

Ka hiar pateng, Shynrang ? Ksmthei ? 
Kumno kan neh ka Kur ka Kha ! 
Kumno yn lait ka Sang ka Ma. 

18. Ki Hynniewtrep ki Kpa KuJong, 

Sha bneng ki ieh bynta lajong; 

Hangne halor ka snieh pyrthei, 

Kim don bynta ne hok ei-ei; 

Na Hang jong ki ngin hiar pateng ? 
Bynta jong ngi ka don ha bneng.' 

19. Hynrei sha bneng ym lait ban kiew, 

Ka Doh ka Snam bad ka Longbriew; 
Lada ngi bat ka Jutang-Blei, 

Ynda la iap ngin poi shatei; 

Katba dang im ha snieh pyrthei, 

Ngin ioh pateng ki hok i Mei. 

20. Ka Hukum Blei ba myn-nyngkong, 
la Hynniewtrep ha bneng ka long — 
“Mynba phi don ha sla pyrthei, 

Phim bat ia Jingtip-Briew tip-Blei”; 
H’u hynniewtrep ka iai pyrta, 

"Bat ruh ia Jingtip-Kur tip-Kha.” 


49 



21. Thawlang, lawbei, ki Longshua, 

Ka Bei ka Pun, u Kni u Kpa; 

Ha khia ha shon u ud u nam, 
Japha Jasiang u ai ban bam; 

Ka Khor ka Khriam ba i shongkun, 
Mawbah u thep, mynsiem pynhun. 

22. Kumta halor ka Jutang-Blei, 

Ka RI KHASI la seng la tei; 

Ka Niam-rukom, ka LongBynriew, 
Hangne kin san kin phuh syntiew; 
Ban ieng rasong ha snieh Pyrthei, 
Ka JaitBynriew tip-briew tip-Blei. 

PART- V 


U SYMBAI BA LA SEP 

1. Ki Hynniewtrep ki Kpa Kulong, 

Ha bneng ki ieh bynta lajong; 

Na Hang jong ki ngin ioh pateng, 

Bynta jong ngi ka don ha bneng; 

Katha dang sah ha snieh pyrthei, 

Ngin ioh pateng ka hok i Mei. 

2. Kumta u khun Khasi-khara, 

U don ar hok ne ar bynta; 

Bynta I Pa ha Ri U Blei, 

Bad jong i Mei ha sla pyrthei; 
Hangne ia Longbynriew la seng, 
Nangne ka san ka Longrvnieng. 

3. Ka Hok lada un nang kamai, 

Ka Jutang Blei un bat tyngkai, 
Wiang-rnong jong u kam sah nong-ra, 
Ka Maia blei kan shat hangta; 

Ha Ka la sain ki jor byneng, 

U Symbai bneng ban roi kylleng 

4. Kam dei symgiew ka Hok i Pa 
Na bneng ba shat halor nongra ! 

Ba pyn phalang ha snieh pyrthei 
Ha Dur u Briew, Ka Main U Blei ! 
Naduh rympei ba pynphymai, 
Kylleng sawdong ba ai jingshai ! 

5. Kumta u khun u hynniewtrep, 

Bynta sha bneng un ioh khlem pep; 
Khyndiat shibun, babha basniew, 

Ka shong shimet ha u wei briew; 

Ka Hok hangne u kamai lypa, 

Sha bneng ban bit ban ioh bynta. 

6. Ka bor, burom, bad spah pyrthei, 

Ki Kyndang-kwah ka Reng i Mei; 
Mynsiem pyntlot, ka Doh pynkhlain; 
Kyntiew ka Rongphong, pat ka Main. 
Arsut syntuid ka Burom Kpa, 

Artet ka kiew ka jingthala. 

7. Ka bor. burom bad spah pyrthei, 

Ki Kyndang-kwah ka Reng i Mei, 
Hapoh dohnud kim ai jaka, 

Bynta sha bneng ban kamai lypa. 

U Symbai bneng um ioh suhthied, 
Dewmet marwei ka shong sah-jied. 

8. Ah ! Ko Dewmet ba sah khynraw, 
Phan leh aiu ia u 'lap-praw ? 

Ka bor, burom bad spah jong pha, 

Ki kylla long jingshet-kylla; 

Kum jingphohsniew ka 'thei samla, 
Ba shu jah noh shiteng S 5 mnia. 

9. Lada pha hun ban shong marwei, 

U Symbai bneng un shu sep-ei; 

Bynta sha bneng phan sa duh noh, 
Junom ia pha un tap u lyoh; 

Ka Shakaina ki Hynniewtrep, 

Jylliew kan ngam hapoh ki kpep. 

10. Hapoh syrngiew u lyoh ba dum; 
Jingshai kin wad shaneng sharum; 

Ka Maia blei kim i ia Ka, 

Kin mane dem ki blei thala; 

Ki kyndang-kwah ka Reng i Mei, 
Kyrda 'rap-jot ha sla pyrthei. 

11. Bunsien marwei nalor ki lurii, 

Nga ieit ban peit ki thwei ba jngum 
Ki dew phyrnai khrik-khrik ba khih, 
Katba na suih ka Sngi ka mih; 

Hynrei ka Wiang b’la bam sarang, 
la Maia blei kam lab phalang. 

PART - VI 


KA LYER BA BEH KYRTHEP 

Nga sngew ka Lyer ba beh kyrthep, 
Halor ka Bri u hynniewtrep, 

Na ki duriaw ba jngai; 

Ka kyrhuh jam ha sngi-synnia, 

Ka pynsuhjer mynsiem Jong nga, 
Kumba ha Ri ki rngai. 

Ka Khlaw ka Btap ka khynwin Jiang, 
Ki Dieng ki Siej ba shah ha phang, 

Ki pyndem la ki khlieh; 

U Wei u Ar ba eh ryndang, 

U kyllon kram tang mar shiphang, 

Ban tyllep hapoh ktieh. 

Ha suin u Lyoh ba rben pynkhih, 

Na lyndet Lyoh Kjat-Sngi ki mih, 
Pynsyaid ka pneh Mariang; 

U ngap u Iwai ha suin u her, 

Tang Jingiwbih ba kit ka lyer, 

Na trai ranab mawsiang. 

Ka Lyer ba beh halor u Phlang, 

Katba ka Sngi ka shit kyr-ang, 

Ka niat noh ia ka syep; 

Ha jingkynoi ka Sngi ba syaid, 
Ljmgngai u thiah ba shoh buaid, 

U khun u hynriiewtrep. 



5. Ka Lyer ba beh suki ka jah, 

Dienjat jongka ha Bri ki sah. 

U san u iSiut u Phlang; 

Ynda la beh ki 'er-kytiah, 

Ha madan lin baroh u thiah, 

U paid ba bun balang. 

6. Katba nangbeh ka Lyer u Slap, 

Ki Maw Nongrim suki ki hap, 

B’la seng U Long-Shua; 

U l^iut u Nier ba san jyndong, 
Tang beh ka Lyer u rat dyngkhong, 
Nongrim ka pad ka pra. 

7. Bunsien na kliar ki lum bajngum, 
Nga i syrtap u Lyoh ba dum, 

Ba kyllain ha suin-bneng; 

U Niut u Phlang bym ioh jingshai, 
Um tip ka mon ka diang ban phai, 
U pur saknia kylleng. 

PART - VII 


KA KRISMAS BASUK 

1. Ka Tiang bakhriat ka kah symgiew, 
Suhjer u briew baroh; 

Krismas Basuk kum jingphohsnievv, 
Ka wan bad ka leit noh. 

2. Nangno ka wan, shano ka leit, 

Ei ban iathuh ia nga; 

Thynunei u hynniewtrep ngan peit. 
Ban lap ia shisha. 

3. “Ki Hynniewtrep ki Kpa-Kulong, 

Ki wan na Ri U Blei; 

Symbai Byneng baroh ngi long, 

B’la bet ha sla pyrthei.” 

4. Kumta ka iaid ka khana-tang, 

Ka Jingkieng Sohpetbneng; 

Bad nangne um u thah ba lang, 

Ba ai jingtngen kylleng. 

5. Lada Symbai byneng ngi long. 

Bynta shata ngi don; 

U Blei ia ngi na bneng na jrong, 

Un pdiang lada U mon. 

6. Hynrei la dkut ki ksai ka Hok, 
'Kieng Sohpetbneng la jah; 

Ngin sngew sarong shuh aiu lok ! 
U Lyoh ia ngi u kah. 

7. Lada ngim lah ban kiew shatei, 
Bynta lajong ban wad; 

U Blei ba sbim U i-synei. 

Kumba U thaw ki lad. 

8. Lyngba ki Aiom Shong-Pyngngad, 
Pateng barim ba jah; 

Ki sur ha shkor ki wan pashad, 
Khubor na bneng ba phah. 

9. La rai, la rai ki Yrta-Bah 
La rai ha Khet ka bneng; 

Hok bad Jingsuk ha Pyrthei phah, 
Bad Hima Blei ban seng. 

10. LI khun bynriew, jaka-jaka, 

Kylleng ka snieh pyrthei; 

U khmih lynti da kumno sha ! 

Kan wan ka Hima Blei ! 

11. Bun-bun na ki ki khmih lynti, 

Da bor bakhraw Kan wan; 

Ha jingtyngshaih ba kum ka Sngi, 
Ba khmat briew kam lah shan. 

12. Ka Phreit barit, U Khun Lymboit, 
Jingdum ka pop ki weng; 

Ha Jingsngewrit hapoh Shyng-oid, 
Ka Hima Blei yn seng ! 

13. Jar-jar hapoh ka sem kulai, 

U Khun U Blei la kha; 

Ka Doh ka Snam ha U la ai. 

Ban mad ia jingmaia. 

14. Katno jinghun ka jinglongdoh, 

Ha jingkyn-oi pyrthei; 

Ba H 5 mniewtrep kin lyndet noh, 
Hukum Kyntang U Blei ! 

15. Katba byneng ka khynwin jlang, 
Jingiaroh pyrthei ai; 

Ka pyrthei dum kam lah shemphang, 
Ka ioh-thiah suk lyngngai. 

16. Ki ksuid ki khrei ki sngewthuh ryhiang, 
Shano ka Lyer ka beh; 

'Jingkieng sha byneng la pun biang. 

La tiar iapom ki khreh. 

17. Ha Ing u Syiem napoh kyndong, 

Ki pasiaw ha ki shkor; 

Ka Khet kordor ba phi phi shong, 

U wan ban knieh jubor.' 

18. Khiek, wait rupa u Syiem ka khih, 
Khynwin ka iam-briew ir; 

Hynrei Khun-Blei la phet sha rich, 

Sep-ei ki kam lamwir. 

19. Ha ‘Per syntiew ka Longbynriew, 

U phuh u ’Tiew byneng; 

Tynrai jong U ka ngam jylliew, 

Nongrim ka Hok ban seng. 

20. Laiphew pura ki snem pyrthei, 

U mad ki jingpynshoi; 

Bad jingtynjuh ba shi kad-dei. 

Bad pop ba nang kharoi. 

21. Kat sha ba leit kylleng u lap 
Ahor ka pop ka sang; 

Lumpung ka Longbynriew pyndap, 
Lynghen kum ktieh ba lang. 

22. Lai snem kynthih U ieng ialap, 

Ka jingkitkhlieh U shim; 

I'u briew baroh ha pop b'la hap, 

Ban ai ka jingpyn-im. 

23. Bynta ka Hima bneng ban ioh, 

U Symbai ba la sep; 

Ka Jinglong-Blei ba la duh noh, 

U khun u hynniewtrep. 

24. La pile ka lad i'u briew baroh, 

La pile ka Lad kyrpang; 

Ka Jingim bymjukut ban ioh, 

Jingkhang bneng ia plie-wang. 

25. Ymdei da bor ne spah pyrthei, 

Bad shiiynieng ki hok; 

Dei da Umjer ka Jingmap-ei, 

Sha bneng la siang surok. 

26. Baroh U khot ha U ban ngeit, 
Khubor-bneng B’u pynbna; 

"Nga long Lynti .sha bneng ban leit, 
Jingim bad Jingshisha.” 

27. Ka Ram u briew h’u ksuid ban siew, 

Ban lait na ka kuna; 

Jingkhum ban loit, sha bneng ban kiew, 
La jingim ai ban knia. 

28. U Rang 'iar-Khad U Blei na bneng, 

U pynjaw la ka Snam; 

N’u Dieng phasi ka tuid kylleng. 

Ban siew dep ia ka Ram. 

29. Ban ieng rangbah u briew ha tbian, 
Jutang barim ba jah; 

Khun-Blei halor Diengphna u sdien, 
Jingieit Ki Yrta-Bah. 

30. U la leit noh sha la U Kpa, 

U Blei u Syiem ki bneng; 

Ban shim kynti la i bynta, 

Hima pyrthei b’la seng. 



31. Un sa wan pat halor ki lyoh. 

Da Bor bad Burom bah; 

Ka khmat ia U kan i baroh, 

Ym don ba lah ban kah. 

32. Hangta Un synshar da ka Hok, 

Ka pop Un syllad phar; 

Ki bor pyrthei bad ksuid Dujok, 

Kin duh kin jah noh jar. 

33. Lada ngi ngeit b’Un sa wan pat, 

Ngin pdiang ‘KHUBOR BABHA;' 

Ngin ioh ban mad ki 'er-pyngngad, 

KRISMAS BASUK shisha. 

' Naba U Blei U la ieit katta katta ia ka pyrthei katba 
U la aiti noh ia la U Khun ba la kha marwei, ba u 
ei u ei ruh u ba ngeit ha U un ym jot shuh, hynrei 
un ioh ka jingim bymjukut.’ 

do 3 : 16) 

PART - VIII 


KI RONG BA PHALANG 


KI RONG U SIMPYLLIENG 

1 Nga 1 ki long ba mih na rngai, 

Jadu ka Mariang hi; 

Ki l ong u Simpyllieng phyrnai, 

Hadien ba iam ka Sngi. 

2. Nga 1 symboh ki ummat kthang, 
’Nampliah jingshai thaba; 

Ha sharing lum ki rong phalang, 

B'la pait sapied sapra. 

3 Bunsien ia nga ki pynshoh-bieit, 

Nalor ki ium ba jngai, 

Hynrei tang mar ia seng jingieit, 

Kyndit ki jah sha rngai ! 

4. Ko khun khlieng kpoh u slap ka Sngi, 
Ngan lei ki rong phyrnai ! 

Ki dei ki rong leh khaw-pyn-i, 

Kumno ia ki ngan rwai ? 

5. Ko khun khlieng kpoh u slap ka Sngi, 
Aiu ia phi ngan jer ? 

Lada ki rong phyrnai jong phi, 

Ki jah tang beh ka Iyer ! 


6 


61 



KA 'TIEW LALYNGNGI PEPSHAD 


6. Nga tip ia jingbhabriew jong phi, 
Jingdonakor bad jingtipsngi, 

'Tiew Lalyngngi pepshad; 

Hynrei la por phim nang niewkor, 
Shadien ki ieh ki lok ki jor, 

Marwei phi jaw ummat. 

7. Marwei-marwei phi shong klet-hat. 
Ban riam ban beit jalani sat, 

Khlem tyngkai la ka por; 

Phim tip seh mo ! ba ki rongphong, 
Kim kren kham jam ia ki jinglong, 
Ba ki briew ki niewkor ! 

8. Ha it phi iapbieit ia lade, 

Phim pyrkhat lem ki nongmane, 

Ba peit kmang sha phalor ! 

Phim tip seh mo ! ba ki jinglong, 

Ki kren kham jam ia ki rongphong. 
Bad ki briew ki shahshkor ? 

9. Peit lieng kynda ha duriaw-bah. 

Ban poi ryngkew kumno ka lah. 
Bad la jingkit ba khia ! 

Halor jingat-phyllung ka kam, 
Ryngkat ryngkat bad ki ka jam, 
leh-noh jingpynbyrngia. 

10. Tyllun ki shalyntem ka por. 

La kum um-saw na lum sha thar, 
Shong byrngia kim ju ioh; 

Lada halor phim lah ban per, 
Ryngkat ryngkat bad ki ban her, 

Phin shah iuh-roit shapoh. 

1 1 . Bunsien marwei nga ju ioh-i, 

Na kliar ki, lum ba jrong ka Ri, 

Da ki wei pat ki khmat; 

U 'Tiew-tyrkhang ba sah tyrkhong, 
Dier por u phuh bad jlop nyngkong, 
Marwei u jaw ummat. 


KA PAR DEWIONG 

12. Na kliar ki lum ba sop 'lang-iap, 

Ka Bri u hynniewtrep 'niewskum; 

Nga sngew ki sur jing-ud shempap, 
Katba jar-jar ki tuid ki um. 

13. Kyndit 'kain-iong wan rah khubor, 
'Poh tnum ba dum ka Thei-khyllud; 
(Lap tieng ioh sah khynravv dier por !) 
Marwei ka ud ka iam pangnud. 

14. Ha sharing-lum marwei ka ieng, 
Jainkup phalang ki rong ba pher; 

U kynjri ksiar ryndang ka deng, 

U shniuh rymphai ka beh ka Iyer. 

15. Ka nam jong ka kylleng ka her, 

Ka spah ka phew jingdon-akor, 

Ki khring ia khmat bynriew ba pher, 
Kylleng sawdong na lum na thor. 

16. Khyrdop jong ka rynghang ka plie. 

La jinglong-shida pyn-i lut; 

Nong-wei nong-ar ki phuh samrkhie, 
B’la lap b’la shem la i bamut. 



17. Ha la rympei ha la phalor, 
la ki ka lam ban ai jaka; 

Pynpaw jingsbun jingdon-akor, 
'Tien-ieit ia ki ka khot 'ma-ma. 

18. Jingbha jingsbun Jong ka ki nguh, 

Ban sngew kum ba ha-ing ha-sem, 

, Jinglong 'riewbah suki ka duh, 

Shabi ka sei na la shadem 

19. Jylliew ki ngam ban sei la spah, 

Ha khrum jongka Mariang b'la tep; 

Ka 'nong-kamai sha jngai ki phah, 

Julor ka Bri u hynfiiewtrep 

20. Ynda la poi ha trai mawsiang, 

Bad rum bad nciig la tih la ngam, 
Sawdong ki peit ki i la biang, 

la ka ieh-noh jynduh-jyndam 

21. Ko Par dewiong ka Ri lajong ! 

Shano 'ma-ma' baicit Jong pha ^ 

Ka spah Jong pha ki la dep khlorig, 
Thylli marwci phan shong shirta ^ 

22. Kum rew ngap ba la sah thylli, 

Um ngap ba-lhiang na pha la lut; 
Ngap-lum ban peit u la ijli, 

Ngap-ksing bapli shu ud pangnud. 

23. Nongrim jong pha ha §yier ka shong, 
Halor ki syrtap stang ka ieng; 

U kruin napoh u bam u pong, 

Ki thliew, ki syar, ki snur kylleng. 

24. Ki myrsiang bad ki mrad thrangsnam, 
Ha krung jong pha kin im kin kha, 

Ki shiah, ki bsein, ki nianglartham, 
Halor muluk kin seng hima 

25. Ko khun lumspah ka Jait-ka Khong, 
Lawei jong pha ha syier ka ieng; 
Lyndet jingsneng u Ni u Kong ^ 

Jingma ia pha kin ap kylleng. 

26. Ki paila ksiar ba pha pha deng, 

Ka pansngiat ksiar ha khlieh ba phong; 
Katba ia pha ki pynsngewmeng, 

Pukri jingim ka nang tyrkhong. 

27. Halor ka Bri u hynhiewtrep, 

Marwei phan ud ka pang bampong, 
Ynda ka sngi na pha ka sep, 

Ummat ba-kthang ha nga kin long. 

28. Ko buaid-spah padai pylweng, 

Phvlliew kito ki bitor iong. 

Da Umpohliew ki Umjer Bneng, 
Jingpang long pha, dawai kan long 

PART - IX 


KI SUR KA LAWEl 

1. Katba ha lum nga shong bam-lyer, 

Ki sur bathiang ha nga ki per; 

Ka mynsiem ka shadkmen; 

Kyndit na nga ki jah noh jar, 
Jingdum barieh sor-sor ka par, 

Napoh u Lyoh ba rben. 

2. Ha Yng ha sem ha it-hima, 

Kynjah ki sur ka Duitara, 

Ba tern ha ri ki blei; 

Jaid-sur ba ngiew bym iahap tar, 

Na ka Lawei sor sor ki par 
Ki kyn-ud ha rympei. 

3. Ki sur bathiang ka Tangmuri, 

Kin her nalor thapniang Pukni, 

Khun bsein kin mih na rich; 

Ki khun ki ksiew ki Hynniewtrep, 
(Kum 'Si-Kyrtong, shoh Khaw-tyndep), 
Kin kohnguh la ki khlieh. 

4. Ki umpohliew kin tuid jar-jar, 

Ka Jaidbynriew kan nang kham-iar, 
Sailung ka Bri khyndew; 

Na lyndet Lyoh ka Sngi kan saw, 

Na poh dewmet kin mih ki maw, 

Ki um kin kha ryngkew. 

5. Mynsiem jingshlur bad jingieit-ri, 

Ki rong ka nam leh khraw-pyn-i, 

Ha ki rynsan ba jrong; 


66 



Akor burom ba ngi iaroh. 

Kin sa buhrieh ha lyngthohdoh, 

Hangta ban sah tyrkhong. 

6. Kino ki kur, ki kha, ki man, ! 

Ka jaid-kynja nangno ka wan ? 

Tynrai ka Longbynriew ! 

Khlem tip ka Sang, khlem tieng ka Ma, 
Kum 'Liem matlah ngen-ngen shu tda, 
Ka snam ban ioh phylliew. 

7. U Syiem U Kmie, Bakhraw-Batri, 

Kylla paid-bhur ha Thiar ka Ri, 

Ba tuid ka ksiar rupa; 

U Kh 5 mdai-khup, U Hanga-mei, 

Da kam lamwir un thaw nyrthei, 

Ka Ri sa pait sa pra. 

8. Naduh tyngkong haduh phalor, 

Rasong kan ieng ka Thok Shukor, 

Ha ki lympung kan shad; 

Ka Hok ka Sot kin sah rangli, 

Ha ki kyndong kynshrot ka Ri, 

Kan buhrieh la ka khrnat. 

9. Ban ioh lum spah, ban ioh long khraw, 

U 'Len-lhrangsnam un khic khynraw, 

Ka syep shi khiew ranei; 

Jingim kin kheih shi shlim-duma, 

Ka Ri lajong kin buh bynda, 

Ka Ri baieit ki blei. 

10. La syep la syar kim pynmih shuh, 

Ka tuh ka thiem kim lehrain shuh. 

La ha dum ne ha shai; 

Ka spah bym-hok kan talain kti, 

Kan leh jadu kylleng ka Ri, 

Kan bet la ki symbai. 

11. Ha trai Mawseng kan sah ki snar, 
Syrtap ka Jaidbynriew pyn-pyar, 

Ban rich ka 'Men-ri Thlcn; 

U paid ba iar ka Ri shi sur, 

Un tab ki rong ban kylla dur, 

Shata un leit rieh-tngen. 

12. Baroh, barob, shynrang, kynthei. 

Kin dem khohsiew kin mane Blei, 

Kin bud I'u 'Suid Tanjang; 

Sha jngai kin phet ban klet pyrthei, 
Hangta ban iam ban ry’khie marwei, 
B'la dih umshit kha-blang. 

13. Ka Niam rukom, ka Mangkarong. 

Ha sla ba per jingim pynshong. 

Ban kam ia duriaw bah; 

U Blei kynrad, Nongbuh Nongthavv, 

Un sa iaid lait na jingkynmaw, 

B'la shong kulai ka spah 

14. Jingsneng jingkraw kin Jong kam bicit, 
Ym ia pei shuh ka ktien thylliei, 

Ha bar ne hapoh iing; 

Ki khun ki ksiew, ki kmie ki kpa, 

I wei ia i wei shet kylla, 

Ha rympei ba khlem Ding 

15. Ki Mawlynnai ka Duitara, 

Da ummat kthang b'la sain b’la shna. 
Kin duh la jingphyrnai; 

Umjer kin sah hapoh u Phlang, 

Wat la ka Sngi ka shit-kyrang, 

Kim her sha ri ba jngai. 

16. Ha ki wah-duid ki umpohliew, 

Ba dih ki 'Rang ki 'Thei bhabriew, 

U Ksih un ai 'Sew-tham; 

Nalor Diengbah U Tyngab iong, 

Da sur ba jam un pyrta shnong, 

Ki rympei kin sangam. 

17. Ka Panora baieit bathiang, 

Hapoh U Lyoh, u Pyrthal rykhiang, 

Kan pang kan kylla dur; 

Ki riat ki them ki khlaw ba jngum, 

Ki lum ki wah ba sawa hum. 

Kin buhrieh la ki sur 

18. Jar-Jar ka Sngi phyrnai kan sep, 

Ka Shakaina ki Hynniewtrep 
Ba shat na lyndet Lyoh, 

Ha krem Lamet, ha krem Latang; 

Ruma un kai u paid u shang, 

Jingdum kan tap baroh, 

19. Ko Kong ko Hep ! ong seh ma phi, 

Ka biang ia ngi ban long sakhi, 

Ha la Bri la Basa ? 

I Ding ba shat Jingshai kylleng. 

In jah noh jar kum Sohpetbneng, 

Jingdum kan tap shi-rta ? 

20. To ong sa phi, ko Hep ! ko Bah ! 

Kong Rit, kong Heh, Kong Thei, Kong Nah, 
Khlem Ding ha la rympei; 

Ngin roi ngin par hapoh jingdum, 

Kum tham-khapmaw ha krem dam-um, 

Ki khun tham ka Lawei ! 

21. Ko Rang lar-khad, ko Saw-shyrtong, 

Ko Nongbah-khlieh na bneng na jrong, 

I’U Symbai ba la sep; 

Sa tang ha Me nga iai kyrpad. 

To krad lynti, to thaw ki lad; 

I'u khun u hynniewtrep. 

IV. Ki Sonnet 


j. KA DEWMET BA LYNGKI 

Dewmet, Pha hun ban sah lyngki shirta ! 
Hapoh jingkah symgiew u Lyoh ba dum ! 
Mano ban tip jingwan jingleit jong pha ? 
Khlem da thaba jingshai shaneng sharum; 
Lada u Lyoh ba kah um kad um pra, 

Lada jingshai ka Sngi, Pham i khlem kah, 

U Symbai-bneng b'la tep hapoh jong Pha, 

Un shu sep-ei namar suhthied um lah. 
K3mdit ! Kyndit ! Ko Dewmet ba lyngki ! 

Na jingkynoi ka Nep u Lyoh ba dum; 
Peit-shain ki khmat ia lade ban ioh-i, 

Ha it phyrnai ki dew ka pung ba jngum; 
Khyllied ka Nep, ai lad jingshai ka Sngi, 

Kan kdup ia Pha, ha jingieit-bneng ban jngi. 


ii. KA LYNTI SHA BUROM 

Ka Spah phi lum, shuki ka Bor phi shong, 
Kumno ia ki phi ioh ! Phim kwah ban tip; 

Ka wei phi tip, ka Burom phi beh thong, 

Katba 'Sai-hon ka Jingim um pat lip. 

Ka jingsarong phi kynrup khlem sngewthuh, 
Ka Bor bad Spah ia phi ki pynthame; 

Jingim kordor hakhmat jingjot ka buh. 

Ka Lynti sha Burom kam dei kane : 

Burom ka iaid halor ki‘ lynti khini, 

Bad ki jingkieng b'la pun Ka Jingsngewrit; 
Phin ioh ban mad ia ka ha la jingim, 

Lada phim sngew-salia ki jingpynwit; 
Jingsngewrit kup, loitnoh ka Jingsarong, 
Hangta Pansngiat ka Burom phin ioh phong. 


iii. KA KHUBOR BABHA 

Ki khmat nga peit, ki shkor nga pynshah ryhiang, 
Nga ap khubor ba wan na jan na jngai; 

Na lum na thor, ba kit ki Iyer ba thiang, 

Halor ki saw samoi ka Ri kynjai; 

Khubor baroh ba nga ioh-lum ioh-lang, 

Jingtieng ki bet, jingnoh-mynsiem ki ot; 

Pynpait, dohnud, pynjaw ki ummat kthang, 

Pyrthei sohsat, Ah !, Pyrthei jinglanot. 

Nga thrang ban iohsngew ka KHUBOR BABHA. 
Ha jingjinjar ia nga ba ai jingkmen; 

Kyntiew shalor ka long-rynieng jongnga, 

Da jingsawa ki sur ka jingkyrmen; 

Kyrshan ia nga ha symgiew ka jingiap, 

Mynsiem jongnga, ha Dujok kan ym hap. 


iv. KA JINGMAP - El 

U khun bynriew baroh ha sla Pyrthei, 

.Tingsuk u wad haman ka khyllip-mat; 

Synnia bad sngi u kyrpad sngew-synei, 

Hynrei jingsuk wat syrngiew kam pashat. 

Ka Bor bad Spah, la jingsngewbha ki phriang, 
Ramia jingsuk, pynthame ia ka Doh; 

Kum dur bhabriew, buhrieh dohnud ba rykhiang, 

Ha jingsngewsih, jingiap kan sa rong noh. 
Symbai jingsuk b’la bet ha sla pyrthei, 

Umjer byneng ban dih dohnud ba sliang; 

Pukri jingkmen, mynsiem pyndap pyn-shlei, 

Dei ‘JINGMAP - El’, ba ngi ai bad ngi pdiang. 
Shabi b’la buh tyngkai da ki pateng, 

Khyrdop ban plie, ban rung sha HIMA BNENG 


KA EROPLEIN KHLEM PAILOT 

Jingim ka long Eroplem khlem Pailol, 
Nongthaw na bneng pynher ha sla pyrthei; 
Shem-hok, shem-pap, shem-shilom shem-lanot, 
Nusib jongka ymdei ba thaw u Blci. 

Ka Thong jongka ban poi sha Hima bneng, 

Ka poi, ka poi, ka shong tang ha ka hi; 

Lada ka pynshah-shkor sharum shaneng, 

Kan duh Khubor na bneng ba lam lynti. 

Nang her, ko Eroplem Jingim ' nang her, 
Lyngba 'Er-iong 'Er-ngit u Lyoh ba rben, 

Wat sngap Khubor pyrthei ba kit ki Iyer, 

Bad la p'ngkit to her da jingkyrmen. 

Ha Dohnud pdiang Khubor na bneng bc< phah, 
Ha Steshon bneng, phan hiar suk khlem jingkah. 


vi. U PUD KA POR 

Ha sla Pyrthei ngi iaid lynti shipor, 

Lynter lynti, mai-wei ban jam te em, 

U Blei basbun U ai ki lok ki jor, 

Ha Lynti-iaid ban btin ban kyrshan lem; 
Hynrei phylla shikad-dei eh, ym dei ? 
Baroh-baroh ia hiom ban kam sha khmat, 
Khlem jingsngewlem, jingieit, jing-isynei; 

Khlem tip katno ka phang ioh iaid ryngkat; 
Kyndit ngi lyngkang ia U PUD KA POR, 
fJingiaid ka bteng wat shalyndet jingkah), 
Shadien baroh ngi ieh ki lok ki jor, 

Bad jingkynmaw, shipor bad ki ban sah, 
Katba shipor ngi iaid ha sla pyrthei, 

La kti ha sbun ban kner ia ki ngi dei. 


vii. KA JINGKYNJAH BA NGIEW 

Haba ki khlur na khmat jong phi ki sep, 
Sharak jingkmcn na mynsiem jar ka lip; 
Naduh na ling shaduh sha lum jingtep, 
Jingmul ka her sha ki pyrthei bymtip; 

Katba hapdeng u paid ba bun nga leng, 

Ha kut Lynti jingim ba dei laid lang; 

Ka lingkvnjah ba ngiew ka par kylleng, 
Dohnud ka paid, ki jaw ki ummat kthang, 
Katba na lum jingstep sha iing nga phai, 
Syrngiovv jong phi ka sha ha man ki lad, 
Nga sngcw kumba nga don ha Ri ki rngai, 
Ka Ri ba shalyndet ki jingpyrkhat; 

Kynjri jingieit ba skhem la nga phi teh, 
Ryngkat bad phi ngan poi ha fngShongneh 


viii. U LUM JINGIM 

Ka bor nga sei nga pynlut la ka por, 

U ihiep ba jrong, u Lum Jingim ban kiew, 

Lynti nga it ha kyndong bad ha sor, 

Ha kliar ban poi ban shong pyngngad wei briew. 
Na kliar nangta, artet kiew shuh ngam lah, 

Arsut nga khmih, nga i ha snieh pyrthei; 

Ha lum ha them, na trai ba lang u Thah, 

Ki Um Jingiap, kylleng ki tuid ki shlei; 
Ynda arsut u Lum Jingim ngan hiar, 
Halor ki kjat ki Um Jingiap kin tuid; 

Ha trai U Lum, ki pyntha phlang ba-iar, 
Ha jingjylliew, jingshlei ia nga kan nguid; 
Ki lok ki jor ba ieng ia jaw-ummat, 
Khublei khadduh ngin ia ai bad ia khlad, 


ix. SHA LYNDET KA JINGIM 

Ynda ka Sngi Jingim na nga kan sep, 
Mynsieni kan lier sha la U Trai Nongthaw; 
Ban wad ki Hok kynti ki Hynniewtrep, 
Mynnor b’la ieh, ban kamai nongkhynraw. 
Ka Met b’la llor, ha lum ha trai u Phlang, 
Hangta marwei, jahthait shipor kan shong; 
Ka pneh Mariang km sah ki khanatang, 
Halor ki sur ba kit ki Iyer jing-ong; 

Kin sawa jam ha suin nalor ki kseh, 

Na ki 'sai-sviang ki kshaid ba lieh ba Jrong; 
Na ki wah-um ba tuid khlem jingsahngeh, 

Ba kyrhnh jam halor ki mawramsong; 
Halor ki pung ba shad ki dew phymai, 

Na ka shyntur ba kyn-ud sur jigrwai. 


X. U 'TIEW LATOS HA NAN PALOK 

Ko 'Tiew Latos ba phuh ha Nan Palok, 

Halor sla-um phi per phim ju iap-stai; 
Rymrauin phi wiat nongpeit-kai ha surok; 
Katba sawdong thapbalieh ki iaid kai; 

Ki thied tynrai, ban dih ka syrwa-bang, 

Ha um ki sdien, poh khyndew kim shah teh; 
Kumta phi san la 'lapbah ne la rang. 

Phim lah khyllem la 'eriong-bah ki beh; 

Ko 'Tiew Latos, Phi ai mjmsiem ia nga, 

Ki ksai jingieit pyrthei ban pyn synjor; 
Mynsiem kordor ban lait na jingl3aig-a, 
Jingkhum ban law, katba dang don ka por, 
Ynda samoi ka jingim ki la kut, 

Pyrthei shadien ngan ieh-noh khlem sah-nud. 

